ועדת הכלכלה, כנסת 18, פרוטוקול מספר 216, 2010-04-27 11:00

אופיר אקוניס: שלום לכם.

אופיר אקוניס: חזרנו אתמול, התחלנו עם הרפורמה בתקשורת.

אופיר אקוניס: אנחנו חוזרים לדיון במצבה של רשות השידור ובהתקדמות הרפורמה האמורה.

אופיר אקוניס: ביקשתי לקיים את דיון המעקב הזה או כמו שאני קורא לו בניגוד לדעתה של מנהלת הוועדה – דיוני סטטוס.

לאה ורון: זאת לא מילה בעברית.

אופיר אקוניס: בסדר, קיבלתי את עמדתך, ואנחנו קוראים לו "דיון מעקב".

אופיר אקוניס: אתם יודעים שאנחנו עוסקים פה רבות מאוד בענייני רשות השידור.

אופיר אקוניס: אני רוצה דווקא לשבח מאוד את רשות השידור.

אופיר אקוניס: לפני ארבע שנים בזמן הזה היה בחדר הקודם דרמות גדולות מאוד בעניין שידורי המונדיאל.

אופיר אקוניס: המדינה רעשה – האם הציבור ישלם עבור שידורי המונדיאל או לא ישלם, ואם כן – כמה ישלם.

אופיר אקוניס: אנחנו מתקרבים לתחילת המונדיאל בעוד חודש וחצי, ואין שום ויכוח.

אופיר אקוניס: רשות השידור קנתה את הזכויות על כל המשחקים, מכרה את חלקה לרשת – זה לא חשוב, גם שם הם ישודרו חינם.

אופיר אקוניס: הצעד הזה הוא אחד ממהויות השידור הציבורי.

אופיר אקוניס: אני לא מדבר, כמובן, על הצלחת

אופיר אקוניס: כם בשבוע שעבר בשידור חידון התנ"ך שהוא בעיניי שידור חשוב מאוד שבעבר זכה, בהיותכם ערוץ יחיד לאחוזי צפייה אדירים שירדו קצת בשנים האחרונות כשנכנסה הטלוויזיה המסחרית.

אופיר אקוניס: אבל השידור של המונדיאל והשירות הזה לציבור הוא בעיניי שידור ציבורי במיטבו.

אופיר אקוניס: כמובן, יש עוד דברים רבים: תעודה, היסטוריה, דרמה וכדומה.

אופיר אקוניס: אנחנו רוצים לייעל את השירות הציבורי.

אופיר אקוניס: הסיפור של הרפורמה – כמה שנים הוא נמשך כבר?

קריאות: שלוש.

אופיר אקוניס: יותר.

קריאה: מ-1965.

קריאה: מיום הקמת רשות השידור עושים רפורמות.

אופיר אקוניס: כן, בדיוק.

אופיר אקוניס: לפעמים כשאני עוסק בנושא רשות השידור אומרים לי שמדובר ברפורמה מאז שנות ה-80.

אופיר אקוניס: עכשיו מנהל הרדיו אמר שכבר מהקמת של רשות השידור.

אופיר אקוניס: בזה אני לא בטוח שמהקמתה, אבל חייבים לקדם את הרפורמה ברשות השידור.

אופיר אקוניס: אני פה כדי לשמוע כיצד אנחנו מגיעים, אני מקווה, לישורת האחרונה של ביצוע הרפורמה הזאת.

אופיר אקוניס: אתם יודעים שאנחנו מקיימים פה דיונים רבים בנושא רשות השידור כי אנחנו באמת רוצים שידור ציבורי חזק במדינה.

אופיר אקוניס: מדינה דמוקרטית צריכה שידור ציבורי חזק.

אופיר אקוניס: שידור ציבורי חזק בא לידי ביטוי במדינת ישראל בתוך הגוף הזה שנקרא רשות השידור.

אופיר אקוניס: בכלל לא עולה על דעתי הרעיונות שאני קורא מדי פעם בעיתונים על סגירה לצורך פתיחה מחדש.

אופיר אקוניס: זה דבר שהוא בעיניי מגוחך.

אופיר אקוניס: רשות השידור שנותנת שירות לעשרות אלפים אסור שתיסגר אפילו יום אחד, ואני מאמין שהיא לא תיסגר.

אופיר אקוניס: אפשר לקיים את הרפורמה תוך כדי השידור והשירות שנותנת רשות השידור לציבור גם במצב הנוכחי.

אופיר אקוניס: יש הסכמה בחדר הזה שמוטב שהמצב הנוכחי ישתפר.

אופיר אקוניס: אני מעדכן אתכם שהצעת החוק לסגירת ערוץ 33 אני הנחתי על שולחן הכנסת, והוא כרגע נמצא בבחינה בלשכה המשפטית.

אופיר אקוניס: אני אחזור על דבריי מכיוון שהיו פה לחצים סביב הרעיון הזה: הרעיון הזה נועד רק לדבר אחד – לסייע לרשות השידור.

אופיר אקוניס: אין לנו שום דבר וחצי דבר נגד ערוץ 33, אבל סכומי כסף גדולים יכולים להיות, ואולי גם האוצר ישתכנע בדבר, ויחשוב שחלק מהתקציב שהוא אמור לתקצב בו את רשות השידור באותה רפורמה מפורסמת שאנחנו מדברים עליה- -

חמד עמאר: מה זה ערוץ 33?

אופיר אקוניס: אתה באמת שאלת?

חמד עמאר: כן, שיבינו גם, שיירשם בפרוטוקול.

אופיר אקוניס: אם כך יש כאן שאלה שממצה את כל התפיסה שלי.

אופיר אקוניס: אולי המנכ"ל יענה לך ויסביר לך.

אופיר אקוניס: מרבית מזמנו של ערוץ 33 הוא משדר שידורים חוזרים, אבל גם את החדשות בערבית וגם באנגלית, אם אינני טועה.

אופיר אקוניס: אבל מוטב שתהיה רפורמה בכל הדבר הזה, ושוב, לא כדי לסגור אותו, אלא זה אחד האמצעים להציל ממש את רשות השידור ולקדם אותה ולהביא אותה לשידור עדכני שיכול לעמוד בתחרות הקשה מול השידור המסחרי שגם הוא נתקל בבעיותיו שאת רובן שמענו אתמול.

אופיר אקוניס: המנכ"ל, אולי תסקור את הדברים, ואחר כך נשמע, כמובן, את אגודת העיתונאים ואת הטכנאים וכן את נציגי האוצר.

אופיר אקוניס: חבר הכנסת עמאר, אתה רוצה לומר משהו?

חמד עמאר: כן, אני אגיב רק לגבי ערוץ 33.

חמד עמאר: אני רוצה לברך את רשות השידור על שידורי המונדיאל.

חמד עמאר: כבר מדברים על זה ברחוב.

חמד עמאר: אני שומע צעירים שיודעים שהם יוכלו לראות את השידורים, וכבר שריינו את השעות שלהם.

חמד עמאר: זה נושא מאוד חשוב למדינת ישראל לתת את השירות הזה בלי תשלום.

חמד עמאר: אני מאמין שאחרי שידור המונדיאל תהיה קפיצה של השידור הציבורי שיהיה שידור איכותי לציבור.

חמד עמאר: מי שירצה לראות איכות ייכנס לשידור הציבורי.

חמד עמאר: בעניין ערוץ 33, מדינת ישראל שיש בה 20% מיעוט, ו-200 מיליון שרואים אותנו בחוץ, לערוץ 33 יש חשיבות רבה ויכול לשדר באמת גם לאוכלוסייה במדינה וגם לעולם הערבי בחוץ.

חמד עמאר: אסור לנו לחשוב לסגור שידור כזה.

חמד עמאר: אנחנו יכולים לחפש כל דבר אחר, אבל זה השביל שמוביל לכך שהעולם הערבי יכול לשמוע אותנו וגם את מה שאנחנו רוצים שישמע, את האמת שלנו, וגם המיעוט שיש בתוכנו ישמע אותנו.

חמד עמאר: שום ערוץ מסחרי ערבי לא יכול לתת את השירות הציבורי שאנחנו רוצים בו במדינת ישראל.

חמד עמאר: במקומך הייתי מושך את הצעת החוק שלך כי זה לא יכול לשרת אותנו ככנסת וכמדינה.

חמד עמאר: יש לנושא הזה חשיבות מעבר לכסף.

אופיר אקוניס: אחד הייעודים שלו שהיה באמת לשמש ערוץ הסברה לעולם הערבי, והשאלה היא האם הוא עושה את זה- -

חמד עמאר: אני מדבר על האיכות שלו, לא על הסגירה שלו.

אופיר אקוניס: יכול להיות, צריך לבדוק את זה.

אופיר אקוניס: בוא נגיד ככה: כפי שהוא נראה כרגע, בתוך שוק הטלוויזיה הישראלי, בוודאי הבינלאומי.

אופיר אקוניס: הדבר הזה לא יכול להתקיים.

אופיר אקוניס: אני אומר לך, כפי שהוא נראה כרגע, הוא לא יכול להתקיים, חבל על הזמן.

אופיר אקוניס: הוא לא משמש ככלי הסברה.

חמד עמאר: אז בוא נשדרג אותו.

חמד עמאר: בוא נדבר על השדרוג.

אופיר אקוניס: מאה אחוז, צריך לבדוק.

אופיר אקוניס: אתה יודע מה זה לשמש כלי הסברה?

אופיר אקוניס: אל-ג'זירה זה כלי הסברה.

אופיר אקוניס: כמובן, אי אפשר להשוות את התקציב של ערוץ 33 לתקציבים שמקבל ערוץ אל-ג'זירה, אבל תראה איך ערוץ אל-ג'זירה נראה – הוא נקלט בכל העולם- -

קריאה: הוא לא ציבורי.

אופיר אקוניס: הוא תעמולתי.

אופיר אקוניס: צריך להתחרות בכלים שאתה יכול לספק.

אופיר אקוניס: אתה יכול לחשוב על זה בדרך אחרת: הייתה לו מטרה, זאת אחת המטרות שלו.

אופיר אקוניס: בסדר, גם השידור בשפה הערבית יש לו חשיבות רבה מאוד.

אופיר אקוניס: אני מסכים איתך, אבל השאלה היא האם זה לא מתקיים, ואם זה מתקיים סביב קו האפס של צפייה אז הוא לא עושה את מה שאנחנו רוצים שהוא יעשה, אנחנו צריכים לעלות את אחוזי הצפייה בו.

אופיר אקוניס: איך נעשה את זה?

חמד עמאר: אם נסגור אותו יהיה לנו אפס בטוח.

אופיר אקוניס: יש לו אפס כשהוא פתוח.

חמד עמאר: אז בוא נדבר איך- - -

אופיר אקוניס: בדקתי את זה, יש לו אפס כשהוא פתוח, לצערנו.

אופיר אקוניס: סביב האפס.

אופיר אקוניס: זה מצער, אבל זה המצב.

אופיר אקוניס: אבל אנחנו לא עוסקים כרגע בהצעה הזאת, זאת הצעה נפרדת.

אופיר אקוניס: אנחנו עוסקים ברפורמה.

חמד עמאר: אני התייחסתי לזה כי אתה התייחסת לזה.

אופיר אקוניס: בסדר גמור, בוודאי.

אופיר אקוניס: תודה.

אופיר אקוניס: מנכ"ל רשות השידור, בבקשה.

מוטי שקלאר: בוקר טוב.

מוטי שקלאר: אני אתחיל קודם עם דברי השבח שלך.

מוטי שקלאר: התוכניות במקרה זה הן שכל המוסיף לא גורע.

מוטי שקלאר: זה לא רק הטלוויזיה, זה גם הרדיו.

אופיר אקוניס: בוודאי.

אופיר אקוניס: אני התייחסתי לשידור הטלוויזיוני של המונדיאל.

מוטי שקלאר: מיום השואה עד יום העצמאות גם הטלוויזיה וגם הרדיו נתנו תחושה שבתקופה הזאת יש קשב אחר ודופק אחר, ואנשים הרגישו את זה.

מוטי שקלאר: זאת התרומה הניכרת ביותר שמעבר ליום-יום החברה הישראלית יודעת שיש משהו חוץ מהולילנד ודברים אחרים.

מוטי שקלאר: אפרופו זה, אתם הוזמנתם כל חברי הכנסת לאחד הסרטים הטובים של ערוץ 1 – סרט שנעשה על דמותו של חיים חפר- -

אופיר אקוניס: אכן הוזמַנו.

אופיר אקוניס: אם אינני טועה זה ביום ראשון.

קריאה: ביום שני.

מוטי שקלאר: זה ביום שני, כולכם מוזמנים, זה סרט מאוד טוב.

אתי בנדלר: זה סרט שייצא גם בהקרנה מסחרית?

מוטי שקלאר: הוא ישודר בערוץ- -

אתי בנדלר: אם הוא ישודר גם בהקרנה מסחרית הייתי מייעצת לחברי הכנסת לבדוק עם ועדת האתיקה אם מותר להם להיעתר להזמנה.

מוטי שקלאר: לא, זה לא יוקרן בהקרנה מסחרית.

אתי בנדלר: אז יש אישור.

מוטי שקלאר: כמי שראה את הסרט, מאוד נהניתי מהסרט.

מוטי שקלאר: עושה קצת טוב לנשמה ונותן תחושה שיש פה עתיד.

מוטי שקלאר: לגבי ערוץ 33 אני מבקש להמתין.

מוטי שקלאר: ברשות עושים עבודה רצינית גם מבחינה כלכלית וגם מבחינת ההיתכנות, אז חכו לעבודה שאנחנו גם עושים ברשות.

מוטי שקלאר: כשנסיים אותה יהיה יותר קל לגבש עמדה בעניין.

אופיר אקוניס: כמה זמן זה ייקח, לפי דעתך?

מוטי שקלאר: כשבועיים.

אופיר אקוניס: אנחנו נמתין לעמדתכם.

אופיר אקוניס: זה אצלך, נכון?

אתי בנדלר: זה עדיין אפילו לא הגיע לידיי, לכן פקחתי את עיניי.

אתי בנדלר: אני לא ידעתי.

אופיר אקוניס: קיבלנו אישור שזה הגיע אליכם, אבל בסדר.

אתי בנדלר: יכול להיות שזה בחלוקה בלשכה המשפטית, ועדיין לא הגיעה לידיי.

מוטי שקלאר: נכון שהרייטינג הוא אפס, אבל מצד שני צריך לזכור שבקרב האוכלוסייה הערבית אמצעי הצפייה שלהם הם כאלה שקשה לוועדת המדרוג לדעת כמה באמת צופים.

מוטי שקלאר: לי תהיה אינדיקציה באמצעות המונדיאל.

מוטי שקלאר: המשחקים משודרים בערוץ 33 עם כל האינפוט בשפה הערבית- -

אופיר אקוניס: אתה משדר אותם יחד בשני הערוצים?

מוטי שקלאר: במקביל.

מוטי שקלאר: חלק מהמשחקים לא יהיו במקביל כי יש משחקים - -

אופיר אקוניס: בשלבים המוקדמים.

מוטי שקלאר: - - שמשודרים ב-14:00 בצהריים, אז נצטרך לשדר משחק אחד בערוץ 1, ומשחק שני בערוץ 33.

אופיר אקוניס: תודיעו לציבור באמצעות הרדיו.

מוטי שקלאר: נודיע.

אופיר אקוניס: אני קוטע אותך.

אופיר אקוניס: תודיעו מה בערוץ 1 ומה בערוץ 33.

אופיר אקוניס: אגב, על הרדיו הוויכוח תמיד מאוד מינורי כי יש הסכמה מאוד רחבה על השירות שנותן בראש ובראשונה ה-CNN הישראלי, שזה רשת ב' והשידור הציבורי של המוסיקה הישראלית שזה רשת ג'.

אופיר אקוניס: יושב פה מנהל רשת א' – גם רשת א' נותנת- -

ברוך אסקרוב: יושב ראש ועד העובדים.

אופיר אקוניס: סליחה.

אופיר אקוניס: מהעורכים הבכירים של רשת א' בתל-אביב, ברוך אסקרוב; וגם רשת ד' שמשדרת בערבית, רדיו רקע וקול המוסיקה.

אופיר אקוניס: אז אני מצטרף.

מוטי שקלאר: אם אחרי משחקי המונדיאל הרייטינג יישאר אפס, זה אומר דורשני.

אופיר אקוניס: זה זמן מעניין לבדוק.

מוטי שקלאר: יכול להיות שהמומחים יגידו שזה לא נכון, אבל באינטואיציה שלי זה ייתן אינדיקציה מסוימת.

מוטי שקלאר: בעניין הרפורמה, שהיא העיקר.

מוטי שקלאר: הגענו להסכם עקרונות עם ההסתדרות לאחר ישיבה של 12 שעות יחד עם עופר עיני ועם הממונה על השכר והסגן שלו ברק שהוא הרוח החיה בכל ההנעה של הרפורמה, אודי ניסן, אנחנו.

מוטי שקלאר: בפורום מאוד מצומצם של שישה אנשים ישבנו 12 שעות והגענו להסכמות בכתב שנרשמו בסוף הישיבה.

אופיר אקוניס: זאת לא הייתה חתימה.

מוטי שקלאר: זאת לא הייתה חתימה, זה היה הסכם עקרונות.

אופיר אקוניס: זה הפרסום שהיה ערב חג הפסח?

אריה שקד: ב-18 במרס.

מוטי שקלאר: דבר דומה נעשה עם אגודת העיתונאים.

מוטי שקלאר: ישבנו כמה שעות טובות בלילה והגענו לאותו מתווה.

מוטי שקלאר: בלי שיתוף הפעולה של האנשים שדיברתי עליהם: ניסן, ברק, עופר עיני, דני זקן ואחרים, לא היינו מגיעים לזה.

מוטי שקלאר: הדיונים היו נטולי אגו, וזה מה שהביא בסופו של לדבר להסכמות העקרוניות.

אופיר אקוניס: ההסכמות הן בעל-פה?

מוטי שקלאר: היו הסכמות, כתבנו אותן.

מוטי שקלאר: אבי ניסן שהוא מייצגו של עופר עיני ישב וניהל את המשא ומתן מול האנשים שציינתי, הקריא את העקרונות שעליהם חל הסיכום, וההבנה הייתה שמה שנשאר עכשיו זה לנסח את ההבנות מבחינה משפטית.

מוטי שקלאר: דבר דומה נעשה מול אגודת העיתונאים.

צבי גרסון: זה לא מדויק.

מוטי שקלאר: כל אחד והרשומון שלו.

צבי גרסון: הערת ביניים: זה לא מדויק.

אופיר אקוניס: אתה לא צריך הערת ביניים כשאתה תקבל זכות דיבור.

מוטי שקלאר: לזכותו של צביקה שהוא עקבי.

צבי גרסון: בוודאי שאני עקבי.

מוטי שקלאר: אני נותן לך מחמאה.

מוטי שקלאר: מאז אנחנו מנסים לעשות כמה דברים: ניסוחים משפטיים, שנית הרשות צריכה לעשות מספר משימות ומטלות שאני מקווה שתעמוד בהן בתקופה הקרובה כדי להביא נתונים בכל מיני נושאים, שעל-פיהם נוכל לחתום.

מוטי שקלאר: בשל דחיפות העניין מיניתי את אריה שקד לרכז את כל נושא יישום הרפורמה, ומאז הנושא התקדם באופן ניכר.

מוטי שקלאר: יש עוד הרבה עבודה שחורה לזכותו של ברק שיושב לנו על הווריד כל הזמן כדי שנעשה את הדברים.

מוטי שקלאר: במקביל העבודה הסיזיפית הזאת מתנהלת מול אגודת העיתונאים ומול ההסתדרות.

אופיר אקוניס: יש מסגרת זמן לניסוח המשפטי?

אופיר אקוניס: צבי אומר שזה לא מדויק, אבל בהנחה שאתם עובדים על הניסוחים המשפטיים ועל התשובות שאמרת שאתם צריכים לתת, כל אחד ייכנס לניסוח המשפטי – יש לזה מסגרת זמן?

מוטי שקלאר: לפני מסגרת הזמן יש עוד נושאים שאנחנו צריכים לגמור בתקופה הזאת: ראשית, מחלוקת שנתגלתה עם הטכנאים על סל השעות שלהם.

מוטי שקלאר: זה עדיין לא סגור אף על פי שזה נסגר בישיבה שהזכרתי, אבל הם נסוגים מהסיכום שעליו הסכימו כל הצדדים.

צבי גרסון: זה שוב לא מדויק.

אופיר אקוניס: טוב, אתה מיד תדבר.

אופיר אקוניס: אני שאלתי את המנכ"ל על מסגרת הזמן בהנחה שהניסוח המשפטי של ההבנות שאתה טוען שלא הובנו, יבוא לידי ביטוי.

צבי גרסון: איך אפשר לנסח אם אין הסכמות?

צבי גרסון: אני דיברתי עם ניסן, והוא אמר שהוא לא ינסח שום דבר עד שלא תהיינה הסכמות.

אופיר אקוניס: יפה, אז זה ניסוח.

אופיר אקוניס: אנחנו רוצים לצאת מפה עם תובנה כלשהי.

אופיר אקוניס: אני רק רוצה לשאול את היועצת המשפטית: ניסוח ההבנות, כפי שאומר המנכ"ל, בהנחה שיגיעו אי פעם לביצוע, ואנחנו רוצים אותם מהר ככל האפשר כדי שהרפורמה תצא לפועל, יבואו אחר כך לביטוי בהצעת חוק שהיא תיקון לחוק רשות השידור?

אתי בנדלר: לא ברור, תלוי באלו נושאים.

אתי בנדלר: יש נושאים שהם ענייני ניהול פנימיים, ואני מניחה שאין שום צורך- -

אופיר אקוניס: הסכמי עבודה.

אתי בנדלר: גם הסכמי עבודה – כל מה שקשור בכלל בהתנהלות של רשות השידור.

אתי בנדלר: ככל שמדובר בעקרונות שונים או סוטים מהאמור בחוק רשות השידור, כפי שהוא כיום, יהיה צורך לתקן את החוק.

אופיר אקוניס: זה חשוב, המנכ"ל.

אתי בנדלר: אני לא מכירה את כל עקרונות ההסכם.

אתי בנדלר: ממה שהתפרסם עד כה לא שמעתי שום דבר שמחייב תיקון חוק.

מוטי שקלאר: אני רוצה להיות עדין.

מוטי שקלאר: בהנחה שהטכנאים מתעקשים רק בנושא הזה, וזה לא פתח לנושאים נוספים שהם רוצים לסגת בהם אחורה – ואני מאוד מקווה שזה לא כך – אני מקווה שנגיע למצב שבו נוכל לחתום ולגמור את הניסוחים המשפטיים עד המונדיאל.

מוטי שקלאר: אני רוצה את המונדיאל כפלטפורמה לחידוש ערוץ 1, כי זאת הזדמנות מיוחדת במינה וחלון הזדמנויות לקדם את הערוץ על כל המשתמע מכך.

לאה ורון: מתי המונדיאל מתחיל?

אופיר אקוניס: ב-11 ביוני.

יוליה שמאלוב-ברקוביץ: חשבתי שזה בעוד ארבע שנים.

אופיר אקוניס: לא תאמיני איך הזמן עובר כשנהנים.

אופיר אקוניס: זה כבר היה לפני ארבע שנים, וזה הגיע מחדש.

אופיר אקוניס: אני לא רוצה להגיד שאני לא שבע רצון מהתוצאה של משחק הכדורגל של אתמול, אבל מה היה אחוז הצפייה אתמול?

אופיר אקוניס: אתה לא שבע רצון מהתוצאה?

ברוך אסקרוב: אני מאושר מהתוצאה.

ברוך אסקרוב: אני מסכים עם צבי שצריך להגיד עד איזה מונדיאל צריך לחתום.

אופיר אקוניס: לא, מדובר על מונדיאל 2010.

אופיר אקוניס: כמה אחוזי צפייה היו אתמול לערוץ הראשון במשחק המרתק והדרמטי, או שאתה עוד לא יודע בשעה הזאת?

מוטי שקלאר: אני עוד לא יודע.

אתי בנדלר: בכל אופן מ-11 ביוני מקומות הבילוי יהיו מלאים נשים, זה בטוח.

לינדה בר: הרייטינג של אתמול היה 13.9%.

אופיר אקוניס: יפה.

אופיר אקוניס: לכמה זה העלה "מבט"?

אופיר אקוניס: זה נתון אדיר.

אופיר אקוניס: אז יש לך גם הישורת האחרונה של ליגת העל.

מוטי שקלאר: ציבור רחב עוד לא הגיע לערוץ 1 בארבע השנים האחרונות.

מוטי שקלאר: הוא יראה את ערוץ 1, יראה את התוכניות האחרות ומה אמור להיות בהמשך.

מוטי שקלאר: כך שזה באמת פלטפורמה טובה.

אופיר אקוניס: יש לה הנתונים.

לינדה בר: 13.9% - המשחק, ובמבט – 9.1%.

אופיר אקוניס: יפה.

אופיר אקוניס: 10% זה הרבה.

יוליה שמאלוב-ברקוביץ: כבר לא צריך רפורמה, לפי הנתונים האלה.

אופיר אקוניס: אני לא יודע מה יהיה פה עם הרפורמה, אבל הכדורגל מיטיב עם הערוץ הראשון.

אופיר אקוניס: בכך אין ספק.

אופיר אקוניס: המנכ"ל רוצה לשמר את הזמן הזה.

אופיר אקוניס: זאת עבודה מאוד מדויקת, כמעט מדעית.

מוטי שקלאר: לבד מה שהזכרת עכשיו אנחנו צריכים להגיע להסכם- -

אופיר אקוניס: אתה אמרת שעד המונדיאל אתה רוצה את עקרונות הרפורמה מסוכמים, אז יש מסגרת זמן, כפי שאתה רואה את הדברים.

מוטי שקלאר: עד אז אנחנו גם צריכים לפחות להגיע להסכם מימון עם משרד האוצר; והרגל השלישית של הרפורמה גם כנקודת מבט ארכימדית מבחינת האוצר זה סיפור החוק.

אתי בנדלר: אני מזכירה לך שהממשלה לא ביקשה החלת רציפות דיון, כך שאין מה לדבר על התחלת הדיון.

מוטי שקלאר: יושב פה איש האוצר ויתקן אותי – אני מבין שהם לא מוכנים לחתום על הסכם המימון.

מוטי שקלאר: אין התקדמות מהותית או הסכמה להמשך החוק.

אתי בנדלר: אז נציג משרד ראש הממשלה צריך להודיע מדוע הממשלה לא מבקשת החלת רציפות דיון.

אורן גלעד: אני נציג משרד ראש הממשלה.

אורן גלעד: הממשלה עוד לא הגיעה למסקנה סופית איך היא רוצה לראות את החוק, ולכן עדיין אין הסכמה לגבי כל הסעיפים.

אורן גלעד: יש עדיין - - -.

אורן גלעד: אנחנו לא רוצים לעשות דבר נמהר, ולכן עדיין לא ביקשנו החלת רציפות.

אופיר אקוניס: אתם צריכים להיות מתואמים עם האוצר.

אופיר אקוניס: מה זה ההתניה הזאת של האוצר?

אופיר אקוניס: אני לא מכיר אותה.

אורן משה: אנחנו לא הגדרנו ציר זמן מה בהכרח קודם למה, אבל בפירוש הגדרנו שאנחנו רוצים רפורמה בת קיימא, ואנחנו קושרים את היכולת של הרפורמה להתמשך ואת הטעויות מהרפורמה ואת הצדקת העלויות של הרפורמה להחזיר את התועלת חזרה לציבור, בדרך של שינויים מבניים ברשות השידור, לרבות תיקון החקיקה.

אורן משה: מה שאומר אמר זה לא שיש מחלוקת על החוק, אלא סעיפים מסוימים בתוך החוק שהוצג ולא חל עליו דין רציפות, אולי דורשים עדכון או דיון נוסף, אבל אנחנו בפירוש לא רואים את עצמנו נכנסים להוצאה התקציבית האדירה הזאת בלי שיש לנו ודאות שהרשות תעלה על פסים של התנהלות תקינה, מסודרת ועניינית, ויהיו לה כל הכלים להתחרות בענף שידורי הטלוויזיה.

אופיר אקוניס: משרד המשפטים גם שותף לתפיסה הזאת של הלינקייג'?

אופיר אקוניס: לדעתי, עם כל הכבוד, סדר העדיפות היא קיומה של הרפורמה ברשות השידור.

יוליה שמאלוב-ברקוביץ: אבל אין רפורמה בלי כסף.

אופיר אקוניס: בסדר.

אופיר אקוניס: חלק מהרפורמה זה הזרמת כסף מהאוצר לרשות השידור, ואנחנו תומכים בדבר הזה, ובוודאי בקיומה של הרפורמה.

אופיר אקוניס: אבל אומר האוצר שהם מחברים את זה לחוק רשות השידור, שיש בו גם דברים שהרפורמה יכולה להתקיים גם בלי תיקון חקיקה.

אורן משה: אנחנו לא רואים את הדברים בצורה הזאת.

אופיר אקוניס: הבנתי, זה מה שאני אומר.

אורן משה: החוק הוא נדבך משמעותי ביותר ברפורמה, אולי אפילו החשוב ביותר.

אתי בנדלר: אם אתם צריכים שירותי תיווך ביניכם לבין משרד ראש הממשלה, אני מוכנה להציע.

אופיר אקוניס: מי אמר שיש לך זמן?

אופיר אקוניס: משרד המשפטים, בבקשה.

דנה נויפלד: אני אגיד שני משפטים על הצעת החוק- -

אופיר אקוניס: לא, רק על הקישור הזה.

דנה נויפלד: קודם כול הבנתי גם מדיונים אחרים שמשרד ראש הממשלה בוחן את העניין.

דנה נויפלד: אני אסביר למה האוצר עושה את הקשירה הזאת, שגם אנחנו חושבים שהיא קשירה נכונה: הצעת החוק באה לטפל במוסדות של רשות השידור ומציעה מבנה חדש לרשות השידור שיאפשר התנהלות תקינה של האורגנים שמנהלים את הרשות.

דנה נויפלד: היום יש קשיים מרובים בהקשרים האלה, ואנחנו מנסים לצמצם את ההפרדה בין המליאה לבין הוועד המנהל ומה גדר הסמכויות של כל אחד.

דנה נויפלד: במקום זה למנות מועצה שיותר דומה לדירקטוריון בחברה ציבורית שיש לה תחומי סמכויות ואחריות, ולהפריד אותה מההנהלה.

דנה נויפלד: לכן אורן אמר את מה שאמר, ולכן החיוניות של התיקון שבלעדיו הרפורמה לא תהיה מושלמת.

דנה נויפלד: אם נטפל רק בהיבט של הזרמת הכספים והעובדים ולא נטפל במבנה הארגוני של רשות השידור, למעשה, יצאנו חסרים.

דנה נויפלד: רק הכריכה הזאת תאפשר את התנהלות רשות השידור בפסים תקינים.

אופיר אקוניס: אבל יש בעיקרי הרפורמה פרישה של 700 עובדים, אז הרפורמה היא חלק א' של התיקון, אז למה לקשור?

אופיר אקוניס: הרי יכול להיות שעל החוק יהיו ויכוחים הרבה יותר מז'וריים מהרפורמה עצמה שנדרשת מידית, ואין על זה ויכוח.

אופיר אקוניס: לעומת זאת תיקון החוק זה עוד דבר שאפשר לדון בו, ואנחנו יכולים לתת למשרד ראש הממשלה לומר את עמדתם, ואולי גם לרשות השידור יש עמדתם בנושא החוק.

אופיר אקוניס: אולי מנכ"ל רשות השידור לא רואה את הדברים כמוני.

אופיר אקוניס: לדעתי, קודם כול הרפורמה צריכה להתקיים; יש שם פרישה מסיבית יחסית, והכול יהיה מרצון ובהסכמת ההסתדרות, ועדי העובדים ואגודת העיתונאים.

אופיר אקוניס: לכן כדאי להתחיל עם זה.

אופיר אקוניס: הדבר הזה עלול לתקוע את הרפורמה לזמן רב יותר, ואת זה אנחנו לא רוצים.

צבי גרסון: עדיף רפורמה ארוכה שמתבשלת לאט מאשר רפורמה חפוזה.

אופיר אקוניס: חפוזה היא בוודאי לא.

צבי גרסון: חפוזה לא באורך הזמן שלה, אלא בגישה.

צבי גרסון: כל הגישה היא חפוזה.

צבי גרסון: לכן היא גם לא מתקדמת.

יוליה שמאלוב-ברקוביץ: מאז קום המדינה עושים את הרפורמה הזאת.

צבי גרסון: כל התכנון הוא חפוז, לא ענייני ולא רציני מלכתחילה.

צבי גרסון: לכן היא גם לא מתקדמת.

אתי בנדלר: לעניין הצעת החוק אני סבורה שגם אם הממשלה תרצה שינויים מסוימים בהצעת החוק יש להניח שהיא לא תפרסם הצעת חוק חדשה, אלא בכל מקרה תבקש החלת דין רציפות על הצעת החוק שהונחה בכנסת הקודמת, ובמהלך הדיונים תבקש שינויים.

אתי בנדלר: אם כך, מדוע להשהות את ההליך של בקשת החלת דין רציפות שלו עצמו יש פרוצדורה שלוקחת זמן?

אורן גלעד: עד כמה שלי ידוע יש מגבלה לכמה שאפשר לבקש שינויים.

אורן גלעד: כלומר דין רציפות יוחל אך ורק אם יש דמיון- -

אתי בנדלר: זה נכון.

אופיר אקוניס: ויש מחשבה לכתוב חוק חדש?

אורן גלעד: לא חוק חדש, אבל באמת יכול להיות שיהיו שינויים ביחס לנוסח- -

אתי בנדלר: ואתם חוששים שהשינויים יהיו כה גורפים שיחייבו הכנת הצעת חוק חדשה?

אורן גלעד: אנחנו לא חוששים, אבל חושבים שיכול להיות שיהיו שינויים, ולכן אנחנו לא רוצים - - - אלא לקדם את זה כמה שיותר מהר.

אורן גלעד: יש הבדל בין ההזרמה הכספית לבין - - - של הרפורמה.

אורן גלעד: זה לא אומר שצריכים לעשות את הדברים- -

אתי בנדלר: אבל אתה אומר שייתכן שהשינויים יהיו כל כך מפליגים שיחייבו הנחת הצעת חוק חדשה עם הכנת תסקיר וכיוצא בזה.

אתי בנדלר: זאת אומרת שמשרד ראש הממשלה הוא שיעכב את הרפורמה אם האוצר אומר שהם לא יאפשרו הזרמה תקציבית בלי שיתקדמו גם הליכי חקיקת החוק.

אורן גלעד: את מדברת על משהו שיכול להיות שיהיה.

אורן גלעד: אני לא אומר שזה מה שיהיה, אנחנו רוצים לקדם את זה.

דנה נויפלד: עם כל הכבוד, זאת הפריבילגיה של ראש הממשלה, של השר האחראי ושל הממשלה להחליט על מה היא מחילה דין רציפות.

דנה נויפלד: הוגשה הצעת חוק פרטית.

דנה נויפלד: במקום לחכות לממשלה שתחיל דין רציפות חברי הכנסת את הצעת החוק והגישו אותה כהצעה פרטית- -

יוליה שמאלוב-ברקוביץ: - - -

אופיר אקוניס: זה שלך?

יוליה שמאלוב-ברקוביץ: אני הצעתי את הצעת החוק.

דנה נויפלד: הפריבילגיה של הממשלה ושל השר הממונה, במקרה זה, זה ראש הממשלה היא לבחון האם הוא מעוניין ולהחיל על זה דין רציפות.

אופיר אקוניס: הדבר נבחן בלשכת ראש הממשלה.

אופיר אקוניס: הבנו.

מוטי שקלאר: צריך לזכור שכל הרפורמה נועדה לדבר מאוד "זניח" שנקרא תוכן.

מוטי שקלאר: לתוכן הזה צריך אמצעים.

מוטי שקלאר: המבנה הארגוני, מבנה השכר וסל השעות הם בסופו של דבר פלטפורמה לייצר ערוץ עם תכנים ורדיו שמתנהל נכון עם תכנים.

מוטי שקלאר: אי אפשר למשוך את זה יותר מדי זמן.

מוטי שקלאר: לציבור יצא עשן מהאוזניים.

מוטי שקלאר: אם אנחנו ב-2010 לא נמצא תקציב משמעותי לפחות לתחילה של תהליך של תכנים משמעותיים בתחום הדרמה ובתחום התעודה כל מה ששיבחת אותנו עכשיו על שבועיים של שידורים מצוינים לא יהיה לך בשנה הבאה.

מוטי שקלאר: בשביל לייצר סדרות תעודה אני צריך היום להתחיל לתכנן כדי שביום העצמאות הבא או בעוד 5-4 חודשים יהיו לי תוכניות.

מוטי שקלאר: אם אחרי כל המונדיאל בסופו של דבר לא יהיה מה לשדר הרבה אחרי המונדיאל אם לא נקבל התקציב לטובת התוכן.

מוטי שקלאר: לכן החתימה היא קריטית בעניין.

אופיר אקוניס: תודה.

אופיר אקוניס: צבי, בבקשה.

צבי גרסון: אני מסכים עם חלק גדול מהדברים שהמנכ"ל אמר, אבל יש גם נקודות שהוא פשוט לא חידד מספיק.

צבי גרסון: אנחנו כולנו רוצים ברפורמה, אני מאמין שאנחנו במתווה שהרפורמה הולכת להתקיים, אבל בכל זאת יש פרטים.

צבי גרסון: לפעמים, כמו שאמרו, אלוהים בפרטים, אז אולי גם השטן נמצא בפרטים הקטנים, שהם קטנים אולי באופן כללי, אבל עבורנו הם סם החיים של העובדים.

צבי גרסון: אני אמנה את הנקודות כדי שהדברים יהיו ברורים.

צבי גרסון: קודם כול לא דיברנו על מבנה.

צבי גרסון: כעת אני שומע שמדברים על מבנה רשות השידור.

צבי גרסון: מדובר על המבנה ההיררכי של ועד מנהל ושל הנהלה, אבל יש גם מבנה פנימי.

צבי גרסון: במבנה הפנימי, לפחות עם חטיבות ההנדסה ברדיו, עד כמה שידוע לי גם איתם יש פיצוץ מלא, אבל אני לא רוצה לדבר בשמם.

צבי גרסון: ברדיו אין שום הבנות.

צבי גרסון: ישבנו עם ההנהלה לפני כשבועיים, והם העלו לנו מן האוב את דוח טאסק.

אופיר אקוניס: הוא לא אומץ בידי רשות השידור.

רחל קרמרמן: הוא אומץ עם אפשרות לשינויים.

צבי גרסון: הוא אומץ, אנחנו דחינו אותו- -

אופיר אקוניס: מי זה "אנחנו דחינו"?

אופיר אקוניס: הוועדים דחו, אבל ההנהלה אימצה.

יוליה שמאלוב-ברקוביץ: הגשתי הצעת חוק ב-15 במרס.

אופיר אקוניס: כן, אמרו שזה של נחמן שי ושלך.

צבי גרסון: הם כבר ירדו מדוח טאסק והודיעו לנו שהוא לא קיים.

צבי גרסון: מבחינתנו דוח טאסק זה סדין אדום, אנחנו לא נקבל דוח שבא להשמיד אותנו.

צבי גרסון: זאת מגילה שבאה לבטל אותנו ולחסל אותנו, ואנחנו לא נקבל את זה בשום פנים ואופן.

צבי גרסון: הודענו, ואנחנו אפילו לא רוצים לדון על זה.

אופיר אקוניס: הוועד המנהל אימץ אותו?

רחל קרמרמן: הוועד המנהל קבעו שיהיו שינויים, הוא לא אימץ אותו כמו שהוא.

אופיר אקוניס: הוא לא אימץ אותו כמו שהוא, דיברנו על זה באחת הישיבות.

יוליה שמאלוב-ברקוביץ: מה זה דוח טאסק?

אופיר אקוניס: זה הדוח שעשתה חברת טאסק.

צבי גרסון: לקחו חברה, שילמו לה מיליוני שקלים כדי לסמן עיגול סביב מטרה לא נכונה.

אופיר אקוניס: טוב, הוא לא אומץ במלואו.

צבי גרסון: אנחנו דוחים את דוח טאסק- -

רחל קרמרמן: רוב המסקנות שלו נדחו.

אריה שקד: הוא אומץ, ומאפשר להנהלה להכניס בו שינויים.

אריה שקד: אנחנו מדברים על זה.

אריה שקד: קיבלנו גם הצעה חלופית מוועד הנדסה.

אופיר אקוניס: האם יש הידברות כרגע?

צבי גרסון: לא, אין הידברות.

צבי גרסון: הייתה לנו ישיבה אחת שהתפוצצה.

אופיר אקוניס: אחרי הישיבה של ערב פסח?

צבי גרסון: לא, ישבנו לפני שבועיים.

אופיר אקוניס: אז זה אחרי, בסדר.

צבי גרסון: זה אחרי פסח, ברור.

צבי גרסון: אז הודענו שהמבנה של טאסק בכלל לא מקובל עלינו.

צבי גרסון: הגשנו הצעה אלטרנטיבית, כמו שאנחנו רואים אותה.

צבי גרסון: אני מקווה שנשב ונגיע לעמק השווה בעניינים האלה.

צבי גרסון: יש רצון של ההנהלה, ויש גם רצון שלנו.

צבי גרסון: שוב – הדוח הזה לא מקובל עלינו בשום דבר.

אופיר אקוניס: יש המשך לשיחות?

צבי גרסון: אני מניח שההנהלה תקבע.

צבי גרסון: אנחנו נבוא ונשב.

אופיר אקוניס: אז תקבעו.

אופיר אקוניס: נקדם את זה, חבל.

מוטי שקלאר: עקרונית מבנה ארגוני לא נתון למשא ומתן.

מוטי שקלאר: רשות השידור יכולה לקבוע את המבנה הארגוני שלה.

אופיר אקוניס: זה בסדר.

אופיר אקוניס: אבל אתה דיברת על 11 ביוני.

מוטי שקלאר: אני לא רואה בזה נקודה בעייתית מדי.

אילן גילאון: מה אבן המחלוקת שם?

אילן גילאון: למה זה לא נסגר?

אילן גילאון: אם רק הטכנאים נשארו, אז איפה הבעיה?

צבי גרסון: אני גם רוצה להסביר למה הטכנאים נשארו- -

מוטי שקלאר: נעזוב את המבנה הארגוני בצד- -

אופיר אקוניס: לא, הוא מדבר על המשא ומתן על הרפורמה.

אופיר אקוניס: חבר הכנסת גילאון שאל את המנכ"ל שאלה.

אופיר אקוניס: בבקשה, המנכ"ל.

מוטי שקלאר: במסגרת הסכם העקרונות שגובשו לפני חודשיים דובר גם על סל שעות.

מוטי שקלאר: מבנה השכר משתנה כדי לבטל את כל הפיקציות שהיו עד היום.

מוטי שקלאר: דובר על כך שהם אמורים לעבוד איקס שעות בפועל, ולהפחית בשכרם עד 15% בממוצע.

מוטי שקלאר: תמורת השכר הממוצע הזה שדובר בו הם אמורים לעבוד סל שעות שבתוכו יש 60 שעות נוספות בפועל.

מוטי שקלאר: על זה יש מחלוקת כי כדי לייצר את המשכורות הגבוהות שלהם הם צריכים לעבוד הרבה מאוד משמרות ערב והרבה שבתות.

מוטי שקלאר: הם טוענים שהם מוכנים לעבוד 60 שעות נוספות, אבל לא מוכנים לעבוד כל שבת וכל ערב.

מוטי שקלאר: זאת המחלוקת.

מוטי שקלאר: היה סיכום בעניין.

אילן גילאון: המדינה לא נבנתה על תועלת, אתה יודע.

אילן גילאון: יש דברים שצריכים להכניס למורטוריום, בכל אופן לדור המדבר.

אילן גילאון: אז לכו על זה קצת יותר, והמדינה גם צריכה.

אילן גילאון: אני באתי להאזין ולשמור על שלושה דברים בעצם: האחד הוא שאני רוצה לראות את המונדיאל, זה מאוד חשוב לי- -

אופיר אקוניס: אתה תראה, דיברנו על זה בהתחלה.

אילן גילאון: שנית, חבל שאין לי פיפל מיטר כי אז הם היו עולים באחוזים, חבל על הזמן.

אילן גילאון: ברור לגמרי שאם מדובר על תוכנית הבראה לא צריכים להיות פה מתים ופצועים נורא.

אילן גילאון: אני תמיד אומר ששמה של רשות השידור הוא משל למדינה.

אילן גילאון: דור המדבר שנבנה לא על בסיס של תועלת כזאת גבוהה, והיום אתה רוצה לעשות את הרפורמות, אי אפשר לפצוע אותו יותר מדי.

אילן גילאון: תלוי מי האנשים – האם זה חדשים או ותיקים.

אילן גילאון: לעניין הזה אנחנו צריכים לעזור לך כדי להגיע.

אילן גילאון: אם רק הטכנאים נשארו פה בחוץ- -

אופיר אקוניס: אגב, זה גם טכנאי הטלוויזיה?

צבי גרסון: בהחלט כן.

צבי גרסון: אני לא מייצג, אבל אני יודע.

אופיר אקוניס: אתה לא מייצג, אבל ברעיון, אותה אבן נגף.

צבי גרסון: אני רוצה להסביר מדוע הטכנאים נשארו.

מוטי שקלאר: אם יותר לי להיות מנחה לרגע- -

אופיר אקוניס: זה אתה יכול להיות כל יום.

יוליה שמאלוב-ברקוביץ: גם טכנאי, דרך אגב.

אופיר אקוניס: זה לא.

אילן גילאון: גם אם היו מציעים לנו בהתנדבות אנחנו לא רוצים לקחת עבודה לאחרים.

מוטי שקלאר: אני אמרתי את זה, ולא סתם.

מוטי שקלאר: אחד האנשים המשמעותיים ברפורמה ובהובלה עד היום עם סבלנות עד אין קץ הוא ברק שטרוסברג.

מוטי שקלאר: אני לא רוצה לדבר בשמו, אבל נקודת המוצא שלו הייתה בדיוק נקודת המוצא שלך: ההבחנה שאנחנו עושים בין דור א' לבין דור ב' בדיוק נוגעת בנקודה הזאת והלכו לקראתם כברת דרך ארוכה.

מוטי שקלאר: אז אם רוצים להבין קצת לעומק אז ברק ידבר, ואני מציע לתת לו לדבר.

צבי גרסון: אני רוצה להסביר למה הטכנאים נשארו- -

יוליה שמאלוב-ברקוביץ: מי זה ברק, שירים יד?

יוליה שמאלוב-ברקוביץ: רציתי לדעת למה הרפורמה לא יוצאת לדרך.

צבי גרסון: הטכנאים עבדו הכי הרבה שעות.

צבי גרסון: אצלנו אין כישרונות, אין טאלנטים, אין מיוחסים.

צבי גרסון: רשות השידור היא המקום שבה צפיפות הטאלנטים היא הכי גבוהה בעולם.

צבי גרסון: אבל אצל הטכנאים אין דבר כזה; כולם אפורים, כולם פועלים, ולכן פועלים צריכים לעבוד הרבה שעות.

צבי גרסון: אנחנו באמת נתנו הרבה מאוד שעות נוספות.

צבי גרסון: היו כל מיני הסדרים של שעות נוספות בטלוויזיה וברדיו.

צבי גרסון: הם מנסים לשמר את המצב הזה.

צבי גרסון: איך הם מנסים לשמר את המצב הזה?

צבי גרסון: שאנחנו נמשיך לעבוד כאן כמו סוסי עבודה, כמו עבדים – אני קורא לזה עבדות של המאה ה-21 – נהיה המון שעות בעבודה בלי יכולת לזוז משם בתנאים של פיקוח מאוד הדוק, ובא שלום על ישראל.

צבי גרסון: מה שעוד עשו עם הטכנאים הוא שניסו לחסל את הטכנאים כגוף אורגני שקיים בזכות עצמו.

צבי גרסון: זאת ועדת טאסק עשתה.

צבי גרסון: אין מנהלים בהנדסה, אין סגני מנהלים – כולם מין ערב רב כזה, ויבוא מישהו מהעיתונאים וישלוט עליו.

צבי גרסון: לנו אין מנהלים טובים, אין לנו שום דבר.

צבי גרסון: לכן אנחנו נלחמים במלחמת קיום.

צבי גרסון: זאת מלחמת קיום גם אישית וגם מקצועית.

צבי גרסון: לכן אנחנו נשארנו אחרונים.

צבי גרסון: לא עשו שום שינויים.

צבי גרסון: בחדשות הוסיפו מנהלים.

צבי גרסון: לא מספיק שיש, עוד הוסיפו מנהלים בכל החטיבות.

צבי גרסון: אצל הטכנאים רוצים לחסל כל מה שחי.

צבי גרסון: כל מה שזז הם יחסלו.

צבי גרסון: אני רוצה להודיע כאן שוב – אנחנו לא ניתן לדבר הזה להתקיים.

יוליה שמאלוב-ברקוביץ: מה קורה עם זה שהטכנולוגיה השתפרה, ומה שאתה יכול לעשות במחשב זה במקום חמישה אנשים היום?

צבי גרסון: אנחנו עשינו מהפכה טכנולוגית לפני עשר שנים כשעברנו משיטה אנלוגית ישנה לשיטה ממוחשבת.

צבי גרסון: לא קיבלנו על זה, ולו תוספת של אגורה אחת לשכר.

צבי גרסון: עשינו מהפכה, פשוט מהפכה.

צבי גרסון: את כל המהפכה הטכנולוגית הזאת עשינו מבפנים, ובכך חסכנו עשרות אחוזים של כוח אדם.

צבי גרסון: היום אנחנו עושים הרבה יותר ממה שעשינו לפני שבע עד עשר שנים.

צבי גרסון: לכן לא קיבלו טכנאים כבר הרבה שנים.

צבי גרסון: במשך חמש שנים מתחילת 2005 אף טכנאי לא נכנס להנדסה ברדיו.

צבי גרסון: שלא לדבר על זה שגם לפני כן בקושי נכנסו אנשים.

יוליה שמאלוב-ברקוביץ: אתה אומר הפוך, אתה אומר שמאז שיש טכנולוגיה צריך יותר עובדים?

צבי גרסון: לא.

צבי גרסון: אם לא הייתה הטכנולוגיה הזאת ולא היינו עושים את המהפכה היינו צריכים הרבה יותר עובדים.

צבי גרסון: מכיוון שעשינו את המהפכה הטכנולוגית הזאת ולא קיבלנו עליה כלום – לא ימי השתלמות, לא קידום בדרגות ולא העלאה בשכר – זה מאפשר להמשיך את העבודה עם כמות כוח האדם שיש עכשיו.

צבי גרסון: אחרת כבר מזמן היינו מתמוטטים.

צבי גרסון: לקחו את העניין של קידום טכנולוגי והפכו למכשיר הסוואה לכך שרוצים להעביר את העבודה שלנו לאנשים אחרים.

צבי גרסון: גם זה הסכמנו שלא ניתן בשום פנים ואופן.

צבי גרסון: יש כעת דחייה של עשר שנים בעניין של שינויים טכנולוגיים.

צבי גרסון: אנחנו, כמובן, מוכנים ללכת לקראת ההנהלה כברת דרך; עשינו את זה גם בעבר, הגענו להבנות, ואחרי שהגענו להבנות, הם נסוגו.

אופיר אקוניס: צבי, אנחנו לא נעסוק עכשיו בתוך ההבנות.

אופיר אקוניס: אני שואל אותך, האם ההנהלה מזמנת אותך בהקדם האפשרי?

אופיר אקוניס: כי ההנהלה קבעה תאריך יעד, שהוא יפה בעיניי – 11 ביוני- -

צבי גרסון: אין תאריכים קדושים.

אופיר אקוניס: ודאי.

אופיר אקוניס: "אין תאריכים קדושים" – משפט "פֶרֶסִי" ידוע.

יוליה שמאלוב-ברקוביץ: 11 זה בכלל יום רע, לא?

אופיר אקוניס: אני הבנתי שיש אי הבנות.

אופיר אקוניס: אבל האם בשיחות הבאות של חודש וחצי אתה חושב שתצליחו להתקרב ולהתחיל לסגור הסכמים?

צבי גרסון: אני מאוד מקווה.

צבי גרסון: זה לא תלוי רק בנו.

צבי גרסון: לנו יש רצון עז להגיע לרפורמה, אבל נשארו דברים.

אופיר אקוניס: אז אני מציע שהפגישה תיקבע בהקדם.

אופיר אקוניס: מנהל הרדיו מרכז את הרפורמה.

צבי גרסון: אני רוצה רק להסביר מהם הנושאים השנויים במחלוקת.

אופיר אקוניס: אנחנו לא ניכנס לפרטי המשא ומתן, רק בקצרה הנקודות שהן במחלוקת.

צבי גרסון: במסלול קידום עובדים בחטיבות ההנדסה יש עניין שלא דיברנו עליו.

צבי גרסון: מדובר על גמישות ניהולית, מושג שאנחנו מוכנים לקבל, אבל אנחנו רוצים להבין מהו.

צבי גרסון: אנחנו רוצים תרגום לעברית מהי גמישות ניהולית.

צבי גרסון: א', ב', ג', ד', ט"ו, ט"ז עד מאה – אנחנו לא מוכנים לקבל גמישות ניהולית כדבר אבסטרקטי.

צבי גרסון: אנחנו לא ניתן שתיווצר כאן דיקטטורה, שתהיה כאן עריצות ורודנות כלפי העובדים.

צבי גרסון: לא נסכים לזה.

צבי גרסון: גמישות – בבקשה, נגיע להבנות.

צבי גרסון: אנחנו יודעים שיש מנהלים, שצריכים לנהל, עובדים צריכים לעבוד, אבל בלי דיקטטורה.

צבי גרסון: עכשיו נשאר מבנה של סל התעסוקה של עבודה נוספת.

צבי גרסון: השכר שלנו יורד בין 35%-15%, תלוי אצל מי, וזה מס כבד מאוד שאנחנו משלמים.

צבי גרסון: נוסף לזה רוצים מאתנו תנאי עבדות, שנעבוד כעבדים, ולא נסכים לדברים האלה.

צבי גרסון: זה יותר תלוי באוצר.

צבי גרסון: ברק שטרוזברג גילה הבנה- -

אופיר אקוניס: מהפרסום הבנתי שהסכמתם ל-15% קיצוץ בשכר.

אופיר אקוניס: זה קיצוץ שחל על כל העובדים?

אופיר אקוניס: זה חל מההנהלה ומטה או מהעובדים ומעלה?

צבי גרסון: מאחרון העובדים.

אופיר אקוניס: על כולם.

צבי גרסון: אני לא בטוח שזה חל על אלה עם החוזים האישיים.

אופיר אקוניס: - - - עם החוזים האישיים?

קריאה: כל מי שבהסכמים הקיבוציים.

מוטי שקלאר: כל מי שבהסכם הקיבוצי.

אופיר אקוניס: ובחוזים האישיים?

מוטי שקלאר: יש קריטריונים איך יהיו החוזים האישיים.

מוטי שקלאר: אנשים ש- - - בהסכם הקיבוצי אתה יכול לזרוק אותם- - -

אופיר אקוניס: החוזים האישיים זה בעיקר טאלנטים?

צבי גרסון: בכל מקום שעושים רפורמה מוסיפים שכר לעובדים, זה המקום היחיד שבו הורידו שכר.

אופיר אקוניס: אז פשוט תיכנסו לשיחות.

אופיר אקוניס: תאמין לי, כצופה בערוץ הראשון וכמי שעומד על כבודכם בכל פורום וגם מאזין ל"קול ישראל"- -

אילן גילאון: הם ממחזרים היום פחות מערוץ 10.

אופיר אקוניס: אז עוד יותר היא הנותנת.

אופיר אקוניס: אבל גם בפורומים בחוץ שתמיד מנסים לחבוט ברשות השידור אני עומד על כבודכם.

אופיר אקוניס: באמת, אנחנו רוצים בטובת

אופיר אקוניס: כם אז כולם צריכים להתחיל להתגמש – ההנהלה, אתם – ולהגיע לסיכום.

צבי גרסון: הסכמנו לוויתורי שכר- -

קריאות: - - -

אופיר אקוניס: צבי, תודה.

אופיר אקוניס: האם לטכנאי הטלוויזיה יש מה להוסיף?

אופיר אקוניס: אין נציג של טכנאי טלוויזיה.

אופיר אקוניס: אבל צבי אמר שרוח הדברים דומה.

אופיר אקוניס: אורן, אתה רצית להתייחס, נכון?

אורן משה: אני מעדיף שברק יתייחס קודם.

אופיר אקוניס: בבקשה.

ברק שטרוזברג: עם כל הכבוד הרב שאני רוחש לצבי, ואני רוחש לו כבוד, הדיון שלנו הוא לא איתו.

ברק שטרוזברג: רק באנדרסטייטמנט אני אומר שהדברים שהוא אמר אינם מדויקים.

ברק שטרוזברג: בכל מקרה, כשיושבים עם הממונה על שכר וממונה על תקציבים ועם יושב ראש ההסתדרות בישיבה שנערכה 12 שעות.

ברק שטרוזברג: היא נערכה 12 שעות מכיוון שהרזולוציה הייתה מאוד ממוקדת, וישבו עשרות ישיבות הכנה לקראת הישיבה הזאת כדי להבין איפה הפערים, כך שיהיה ברור מה סוכם ומה לא סוכם אחר כך, וסוכמו דברים.

ברק שטרוזברג: לכן אני לא רואה את עצמי מידיין עכשיו עם צבי האם מקובל עליו מה שעופר עיני סיכם או לא, כי בעיניי מה שסוכם, סוכם.

צבי גרסון: לא זה היה הסיכום.

אופיר אקוניס: יש פרוטוקול לדבר הזה?

צבי גרסון: יש בעיה של פרשנות על הסיכומים.

אופיר אקוניס: אבל נכתב פרוטוקול, ברק?

ברק שטרוזברג: כן.

צבי גרסון: אני לא חושב שהבעיה- - -

ברק שטרוזברג: אני לא הפרעתי לכם.

ברק שטרוזברג: בכל מקרה אנחנו יושבים בעיקר מול העיתונאים מאחר שכרגע יש עניין טכני עם יושב ראש האגף לאיגוד מקצועי שצריך להיכנס לתפקידו בהסתדרות ב-1 במאי.

ברק שטרוזברג: אלה הסכמים מאוד מורכבים ומאוד קשים, ואנחנו מבלים איתם ימים שלמים.

ברק שטרוזברג: אני מעריך שבסופו של דבר אנחנו נגבש טיוטות של הסכמים בעניין העיתונאים, ואני מעריך שבסופו של דבר זה יקרה גם עם ההסתדרות כי לדעתי, לא ייפתחו סיכומים שיושב ראש ההסתדרות מסכם.

ברק שטרוזברג: יחד עם זאת בהיבט הציבורי, איך משרד האוצר מסתכל על בעיות מאוד קשות של חריגות שכר ברשות השידור וגוף שהוא לא מאוזן, בסופו של הליך אנחנו נחליט – אם נראה שהדברים לא מתגבשים בזמן סביר אני מניח שנגבש חלופות אחרות.

ברק שטרוזברג: אני לא רוצה לחשוב שזה יקרה כי אנחנו באמת משקיעים המון משאבים כדי שהדבר הזה יקרום עור וגידים, אבל יחד עם זאת חשוב שיהיה ברור שאם זה לא יקרה אנחנו נפנה לממשלה ונפעל בסמכויות של הממונה על השכר ובסמכויות אחרות כדי שהגוף הזה יהיה מאוזן.

ברק שטרוזברג: אין דרך אחרת.

ברק שטרוזברג: 100 מיליון שקל גירעון בשנת 2010 בסוף יצטרכו להתאזן בין אם תהיה רפורמה ובין אם לא תהיה.

יוליה שמאלוב-ברקוביץ: מה זה אומר?

ברק שטרוזברג: אם תהיה רפורמה, והיא אמורה להיות עד סוף החודש כמו שסוכם עם יושב ראש ההסתדרות.

ברק שטרוזברג: אז כנראה זה לא יקרה, וזה יידחה לתקופה קצרה.

ברק שטרוזברג: אבל אם בסופו של דבר נראה שהדברים נפתחים, מה שלא בהכרח פסול שיקרה, לצערם של כולם, אז נגבש חלופות.

ברק שטרוזברג: החלופות יכולות להיות החל בזה שהממשלה תקבל החלטה, על-פי סמכותה בחוק התקציב שהגוף הזה יפעל בצורה מאוזנת, ואז זה אומר שהנהלת הרשות צריכה לעשות צעדים לאזן את הגוף הזה מבחינה תקציבית, כלה בטיפול בחריגות השכר, וכל מה שצריך הוא שהגוף הזה ברמה הציבורית יפעל.

אופיר אקוניס: גם אתם מקצים מסגרת זמן מסוימת?

אופיר אקוניס: אני אגיד לך למה אני מתעקש על מסגרות זמן.

אופיר אקוניס: אי אפשר, חייבים.

אופיר אקוניס: אני מסכים שאין תאריכים קדושים, וזה משפט נבון, אבל כבר צריך להגיע להחלטות.

אופיר אקוניס: בעניין הזה אני מסכים איתך.

ברק שטרוזברג: סיכמנו עם יושב ראש ההסתדרות שעד סוף חודש אפריל אנחנו גומרים את ההסכמים.

ברק שטרוזברג: זה כנראה לא יקרה, ושיהיה ברור, אנחנו מגבשים אלטרנטיבות.

ברק שטרוזברג: אנחנו לא סוגרים את הדלת- -

יוליה שמאלוב-ברקוביץ: למה אתם לא ניגשים כבר עם האלטרנטיבות?

צבי גרסון: כבר ניסו את האלטרנטיבות לפני חודשיים – לקצץ בשכר לעובדים.

ברק שטרוזברג: הגוף הזה פועל היום בגירעון של 100 מיליון שקל.

ברק שטרוזברג: אם אנחנו לא מגיעים להבנות עם העובדים, מישהו יצטרך לממן אותם, או שהולכים לקיצוצים ברשות השידור.

ברק שטרוזברג: לא להביא עובדי קבלן, אלא לקצץ בדברים.

אופיר אקוניס: הבנתי שעד סוף אפריל זה לא יקרה, אבל מכיוון שחג השבועות מתקרב ועוברים בין ערב פסח לשבועות בערך 50 יום- -

מוטי שקלאר: 49 יום.

אופיר אקוניס: אז אולי כדאי שתקציבו זמן ותחליטו שעד ערב חג השבועות אתם מסיימים.

ברוך אסקרוב: ספירת ה"אומר", ב-א'.

אופיר אקוניס: אני לא רוצה לדבר על ל"ג בעומר כדי שלא יבערו, לכן הלכתי על ערב חג השבועות.

אופיר אקוניס: צבי, גם אתם צריכים- -

צבי גרסון: אנחנו מוכנים לשבת יומם ולילה, אבל שיזמנו אותנו.

אופיר אקוניס: מצוין.

ברק שטרוזברג: עם כל הכבוד, הדיאלוג שלי הוא לא עם גרסון.

ברק שטרוזברג: הדיאלוג שלנו הוא עם הרמות הכי גבוהות של ההסתדרות שלא פנויות לזה.

אופיר אקוניס: תתחילו לקבוע מסגרות זמן, זה מה שאני מציע.

קריאה: הן נמצאות.

אופיר אקוניס: אחת כבר לא עובדת.

ברק שטרוזברג: מה אתה מציע?

ברק שטרוזברג: שנגיד להסתדרות שלא עמדו במסגרות הזמן כי יש להם בעיות טכניות, אז עכשיו אנחנו לא ממשיכים לשבת איתכם?

אופיר אקוניס: זה לא נובע רק מזה, זה נובע מעוד פערים.

ברק שטרוזברג: אני מאוד מצטער, ככל שזה תלוי בהבנות שהושגו עם עופר עיני, אין פערים.

ברק שטרוזברג: אם ההסתדרות תגיד אחרי שנתַנו הרבה מאוד שעות באותו יום שהיא רוצה לפתוח את המשא ומתן, אנחנו במקום אחר.

ברק שטרוזברג: עם כל הכבוד לגרסון, מבחינתנו מעבר לניואנסים המשפטיים- -

צבי גרסון: "גמישות ניהולית".

יוליה שמאלוב-ברקוביץ: כל פעם כשאתה פה אתה מדבר על "גמישות ניהולית", ועד עכשיו לא קיבלת תשובה לגמישות ניהולית?

צבי גרסון: לא.

אופיר אקוניס: מר גרסון, האוצר אומר לך שהוא עובר לפעילות חד צדדית.

צבי גרסון: בסדר, זכותו לעשות מה שהוא רוצה.

אופיר אקוניס: למה לך?

צבי גרסון: אני לא רוצה את זה.

צבי גרסון: אני חושב שהדרך מהרפורמה - -

ברק שטרוזברג: אני באמת אומר, שעם כל הכבוד לו, הוא לא הכתובת.

אופיר אקוניס: נכון, הבנתי.

יוליה שמאלוב-ברקוביץ: אבל הוא מייצג את העובדים.

ברק שטרוזברג: מי שמייצג את העובדים זה יושב ראש ההסתדרות.

יוליה שמאלוב-ברקוביץ: אבל הוא לא עובד ברשות השידור.

יוליה שמאלוב-ברקוביץ: עדיין יש פה אנשים שעובדים שם.

צבי גרסון: סליחה, ברק, מי שמייצג את העובדים זה אני.

צבי גרסון: הוא המסגרת הבירוקרטית שלנו.

צבי גרסון: יושב ראש ההסתדרות לא מייצג את העובדים, אני מייצג אותם.

ברק שטרוזברג: אני אשמח מאוד שתגיד את זה לעופר, שהוא לא מייצג את העובדים.

צבי גרסון: אין לי שום בעיה להגיד לו את זה, זאת האמת.

קריאה: צביקה, כבר אמרת.

אופיר אקוניס: כן, בדיוק.

ברק שטרוזברג: בהנחה שיהיו הסכמים כמו שאנחנו מצפים, יש נגזרות של ההסכמים האלה שיצטרכו להגיע לוועדה הזאת שבהם נצטרך לשנות את החוק.

ברק שטרוזברג: אני לא מדבר על כל שינויי החקיקה שאני תומך שצריכה לבוא כמקשה אחת עם כל הסיפור, אבל יש ניואנסים בחוק רשות השידור, בעיקר בסעיף 24 שעל דעת הצדדים, בעיקר עם ההסכם עם העיתונאים יצטרכו לבוא, ואנחנו באמת מקווים שהוועדה תעזור לנו בזה.

אתי בנדלר: מה זה סעיף 24?

דנה נויפלד: סעיף על העסקת עובדים.

דנה נויפלד: יש גם תיקון לסעיף 24 במילא.

אילן גילאון: צבי, אתם ייפיתם את כוחה של ההסתדרות?

צבי גרסון: ודאי.

צבי גרסון: אין אדם יותר מתאים מעופר עיני שהייתי רוצה שייצג אותי- -

יוליה שמאלוב-ברקוביץ: אתה מתקן את מה שאמרת קודם.

צבי גרסון: אני לא מתקן.

צבי גרסון: אני אמרתי שהוא קשוב אלינו, הוא ישמע מה אנחנו רוצים.

יוליה שמאלוב-ברקוביץ: אז אם הוא מייצג אותך, למה אתה- -

צבי גרסון: אבל הוא לא הסכים לדברים שברק אומר, לא ירדנו לרזולוציות כאלה.

צבי גרסון: הוא לא יכול להיכנס לדברים שקשורים למבנה הנדסה, הוא לא יכול להיכנס לעניין של מבנה תעסוקה- -

אילן גילאון: כל מה שסוכם בין ההסתדרות לבין ברק מקובל עליכם?

צבי גרסון: בוודאי.

אילן גילאון: אז במה המחלוקת?

צבי גרסון: המחלוקת זה לא במסגרת, אלא מה שבתוך המסגרת.

אילן גילאון: שעוד לא הגיע לדיון.

צבי גרסון: ודאי.

צבי גרסון: עוד לא דנו על זה בכלל.

אילן גילאון: ברק, יש נושאים נוספים שלא הגיעו לדיון?

ברק שטרוזברג: מה שלא בא דיון חודד והוסכם.

אילן גילאון: - - -

ברק שטרוזברג: עם כל הכבוד לצבי, הוא לא היה בחדר, הוא לא בפורום מקבלי ההחלטות ברמה הזאת, ועם כל הכבוד לו, זה שהוא בא לכנסת לדבר זה לא אומר שהוא פקטור בדיון בכלל.

צבי גרסון: אני לא פקטור- -

אופיר אקוניס: ברק, סליחה.

אופיר אקוניס: הוא מייצג – כמה טכנאים יש?

קריאות: - - -

אופיר אקוניס: ברק לא יכול לפסול אותו.

צבי גרסון: כולנו הבנו אחרת את הדברים.

צבי גרסון: ברק מבין אחרת את הדברים, ואין לי שום בעיה עם זה, אנחנו צריכים לשבת וללבן את זה.

צבי גרסון: אני בטוח שנגיע לזה.

אופיר אקוניס: ברק, אתה לא יכול לפסול את מר גרסון.

אופיר אקוניס: הוא נבחר על-ידי 130 טכנאים ברדיו, והוא בוודאי מייצג.

אופיר אקוניס: אתם הסמכתם את ההסתדרות לנהל את המשא ומתן- -

ברק שטרוזברג: אין להם הסמכה.

צבי גרסון: ההסתדרות לא דנה- - -

קריאות: - - -

אופיר אקוניס: אין לנו בעיה עם ההסתדרות- -

ברק שטרוזברג: זה קשור לזה שהשר שלי יקבל החלטה, ותהיה לי טענה נגד העניין הזה.

אופיר אקוניס: מאה אחוז.

קריאות: - - -

צבי גרסון: - - - אחד זה מבנה הנדסה.

יוליה שמאלוב-ברקוביץ: הוא מדבר על זה כבר אלף פעם מאז שהוא פה – "מבנה הנדסה", "גמישות ניהולית"- -

צבי גרסון: - - - היא שמעה.

צבי גרסון: מבנה תעסוקה, סל עבודה.

צבי גרסון: זה הכול, זה מה שנשאר.

אילן גילאון: למה אי אפשר לדבר על זה, אני לא מבין.

צבי גרסון: התחלנו לדבר על זה, וזה היה דו-שיח של חירשים.

צבי גרסון: הביאו לנו שוב את טאסק, ואנחנו לא מוכנים.

אילן גילאון: - - -

צבי גרסון: אני מוכן לשבת לדבר מבוקר עד ערב.

אילן גילאון: ניתן לך - - - לך ולך, אבל קודם כול, דבֵּר.

צבי גרסון: בכל זמן אנחנו מוכנים לדבר.

יוליה שמאלוב-ברקוביץ: אני מוכרחה להגיד לכם שאני מרגישה שאני מבזבזת את הזמן שלי.

יוליה שמאלוב-ברקוביץ: זאת התחושה.

יוליה שמאלוב-ברקוביץ: אני לא מבינה מה אני עושה פה.

אופיר אקוניס: לכן אנחנו לא ניכנס לפרטי המשא ומתן פה, זה ברור כשמש.

יוליה שמאלוב-ברקוביץ: זה כאילו הזמנו אותם לנתינת דין- -

אופיר אקוניס: לא, דיון מעקב.

קריאה: - - -

יוליה שמאלוב-ברקוביץ: כך אני מרגישה.

יוליה שמאלוב-ברקוביץ: אני מקדימה, מי שלא יודע, החלפתי את רמון.

יוליה שמאלוב-ברקוביץ: בפועל אני מבינה שאנחנו מדברים בדיוק על אותם הדברים.

יוליה שמאלוב-ברקוביץ: הדבר היחיד שאפשר לעשות הוא שאתה, ברק, תקבע בפניך תאריך שאנחנו נקבל בוועדה, מתי אתה פונה לחלופות, כי אם לא תעשה את זה לא תהיה שום התקדמות.

יוליה שמאלוב-ברקוביץ: מעבר לזה אני לא מבינה מדוע אנחנו קושרים את הרפורמה עכשיו עם החוק החדש, כי זה אומר שלא תהיה רפורמה כי אתה יודע בדיוק מה אומר החוק החדש הזה.

אופיר אקוניס: לא, לא.

אופיר אקוניס: דנה וגם נציג משרד ראש הממשלה אמרו שהם בדיונים על החוק.

יוליה שמאלוב-ברקוביץ: האוצר אמר בוודאות- -

אופיר אקוניס: הם קושרים, בסדר, הם לא יחליפו.

יוליה שמאלוב-ברקוביץ: אז שהאוצר יגיד אם הוא רוצה רפורמה או לא.

יוליה שמאלוב-ברקוביץ: מה אתה רוצה?

יוליה שמאלוב-ברקוביץ: תגיד להם.

אורן משה: לא נציג משרד ראש הממשלה ולא נציגת משרד המשפטים שללו את הקשר בין הצעת החוק לרפורמה.

אורן משה: אני התחלתי מהמטרה שלנו.

אורן משה: המטרה שלנו ברפורמה היא להבריא את רשות השידור ולהבטיח שההבראה הזאת תימשך לאורך זמן.

אופיר אקוניס: אז יש הסכמה מוחלטת.

אופיר אקוניס: גם צבי מסכים.

אורן משה: אנחנו רואים בחוק כלי שמגדיל את הסיכויים של ההתמשכות של ההישגים של הרפורמה.

אורן משה: אני באוצר לא הרבה שנים, אבל אני כשאני באתי ולמדתי אותה סיפרו לי על הרפורמה של 2004, שהייתה פרישה של עובדים, והאוצר שם כסף, והנה, חזרנו לנקודה הזאת.

אורן משה: אז לא היה חוק.

יוליה שמאלוב-ברקוביץ: תסלח לי בבקשה, אני רוצה לשאול שאלה.

אורן משה: לנו לא היה חוק.

יוליה שמאלוב-ברקוביץ: זה בדיוק מה שרציתי לשאול.

יוליה שמאלוב-ברקוביץ: הרי מלכתחילה אמרתם שאם לא יהיה חוק, לא תהיה רפורמה.

יוליה שמאלוב-ברקוביץ: אתה מטפל בזה כבר כמה שנים.

יוליה שמאלוב-ברקוביץ: לא הבנתי למה לא הוגש חוק באותו זמן במקביל להתחלת הרפורמה- -

אופיר אקוניס: לא היה חוק.

אופיר אקוניס: ב-2004?

אופיר אקוניס: החוק, לדעתי, חוקק ב-2007-8

יוליה שמאלוב-ברקוביץ: לא משנה, לפני שנה, לפני שנתיים.

יוליה שמאלוב-ברקוביץ: למה לא הגשתם חוק במקביל לרפורמה?

יוליה שמאלוב-ברקוביץ: למה בעצם עכשיו כשיש עכשיו התקדמות ברפורמה אתם אומרים שעכשיו צריך את החוק, שזה אומר בעצם שחבל על כל הרפורמה.

אופיר אקוניס: בסדר, אנחנו לא בטוחים שצריך לקשור.

אורן משה: התשובה הראשונה שלי היא שאם יש מסקנה מהדהדת מ-2004 היא שזה שאתה מממן פרישה של עובדים זה ממש לא מבטיח הבראה של גוף וצריך לחשוב גם יום אחרי שהעובדים פרשו איך מקבעים מצב בריא בהסכמת ההנהלה ובהסכמת העובדים המיוצגים על-ידי מי שמייצג אותם, וכמובן, בהסכמתנו כגורם מממן.

אורן משה: לגבי השאלה השנייה שלך על החוק.

אורן משה: החוק כבר עבר בקריאה ראשונה, ולכן היועצת המשפטית שאלה בנוגע לדין הרציפות.

אורן משה: התחלפה ממשלה, והממשלה החדשה החליטה שהיא רוצה לדון בחלק מסעיפי החוק.

אורן משה: לא פסלו את העניין של קידום הרפורמה במקביל לקידום חוק, לא פסלו את הקשר החזק מאוד בין שני הדברים – יש פשוט סוגיות שאנשים רוצים לשבת ולדבר עליהן מחדש.

אורן משה: זה מה שמעכב את העניין.

אורן משה: אני לפחות בטוח שכשהדברים יבשילו, ובאמת אפשר יהיה להתקדם הלאה צד רלוונטי יידע איך הוא מזרז את התהליכים בגזרה שלו, לרבות הנחת קידום החקיקה והקידום שלה.

יוליה שמאלוב-ברקוביץ: זה כמו להגיד: "אם היו לסבתא גלגלים.

יוליה שמאלוב-ברקוביץ: סליחה, אני מצטערת, זה מה שאני שומעת.

דני זקן: אופיר, רק הערה.

אופיר אקוניס: בבקשה.

דני זקן: אנחנו מעכבים עכשיו את הרפורמה.

אופיר אקוניס: למה?

דני זקן: ב-13:00 יש לנו ישיבה בתל-אביב בעניין הזה.

אופיר אקוניס: באיזה עניין?

אופיר אקוניס: עם העיתונאים?

דני זקן: כן.

דני זקן: אז ברשותך.

מוטי שקלאר: תן לו לדבר כדי שיוכל ללכת.

אופיר אקוניס: מי משתתף?

אופיר אקוניס: עם מי הפגישה?

דני זקן: בינינו לבין האוצר.

דני זקן: גם ההנהלה שותפה ועורכי הדין.

אופיר אקוניס: בין ועד העיתונאים לבין האוצר.

אופיר אקוניס: הבנתי.

אופיר אקוניס: אתה רוצה להגיד משהו?

אופיר אקוניס: בבקשה.

דני זקן: רציתי להיות אופטימי קודם, אבל התחיל פה הבלגן.

דני זקן: אנחנו עדיין אופטימיים.

דני זקן: ההתקדמות איתנו בערב החג בעצם סגרה את כל סיפור מבנה ההסכם, לא מבנה הרשות.

דני זקן: צריך לצקת בו את התוכן.

דני זקן: התחלנו בזה, והחגים עיכבו, ולמעשה, אנחנו יושבים על זה רק השבוע ברצינות.

דני זקן: לכן זה לא ייגמר השבוע, אבל יש לזה פוטנציאל להסתיים.

דני זקן: אתמול ישבנו מ-18:00-9:00, והיום אנחנו יושבים מ-13:00 עד מאוחר בערב, ואני מניח שבתוך ימים נוכל להגיע לסגירה לפחות בנושא הסכם השכר.

דני זקן: יש עדיין דברים שהם קצת בעייתיים, לדוגמה משהו שהקפיץ אותי אתמול, וזה לא דווקא הסכם שכר: דורשים מאתנו להבטיח שלא נעשה שום דבר, ושיהיה שקט תעשייתי כמעט בכל דבר ועניין לעד.

דני זקן: זאת אומרת לא נוכל לצאת לשום מאבק איגודי וועדי בשום נושא.

דני זקן: זה כמובן, דבר שאי אפשר לקבל, אבל אני מניח שנוכל להתגמש איתם.

דני זקן: בנושאים הכספיים יש פערים מסוימים שפשוט לא הובהרו, ואנחנו סוגרים אותם.

דני זקן: למעשה, עכשיו יושבים היועצים שלנו ושל האוצר וסוגרים את הפרטים הטכניים, אז אני מקווה שזה יסתדר.

דני זקן: בעניין החוק, הרפורמה תלויה בו במידה רבה, אבל זה לא חייב לקרות ביום החתימה, כך שזה יכול לקרות בחודשים הקרובים.

דני זקן: שווה לבדוק אם ההצעה הפרטית שהיא למעשה העתק ההצעה הקודמת של חוק רשות השידור שהגיש נחמן שי- -

אופיר אקוניס: זה ברור שלא.

אופיר אקוניס: חברת הכנסת יוליה ברקוביץ' המגישה נמצאת פה, והיא מבינה קצת.

אופיר אקוניס: אם הממשלה דנה בחוק הממשלתי של עצמה ועוד לא החליטה מה היא עושה איתו, אז בוודאי היא לא תיתן תמיכה לחוק הפרטי שכתוב כמו החוק המקורי בדיוק.

אופיר אקוניס: זה ברור לנו מראש.

דנה נויפלד: מאוד חשוב לי להשלים בשבילכם.

דנה נויפלד: זה כמו להשוות את התהליך לכיסא.

דנה נויפלד: אנחנו נגרום לכך שלכיסא יהיו שני רגליים ולא ארבע.

דנה נויפלד: הוא אולי יעמוד, אבל הוא לא יהיה יציב, והוא לא ישמש ככיסא, והוא לא יעזור לשום דבר שאנחנו מחפשים.

דנה נויפלד: לכן הקשר הזה הוא קריטי כי אנחנו רוצים שהרפורמה הזאת תהיה מלאה.

יוליה שמאלוב-ברקוביץ: מאוד ברור.

דנה נויפלד: זה לא אומר שצריך להשלים את החקיקה ביום - - - בשביל שזה יבוא ביחד- -

אופיר אקוניס: מצוין, הערה חשובה.

דנה נויפלד: - - אבל התהליך חייב להתחיל ולבוא לפני הכנסת ולסיים אותו.

אופיר אקוניס: אז במשרד ראש הממשלה ייכנסו לאנרגיות קצת יותר פעילות בעניין הדיונים.

אופיר אקוניס: אני ממליץ להם פשוט, התיק נמצא עכשיו אצל ראש הממשלה.

אופיר אקוניס: האמירה של דנה חשובה, ובעיניי גם נכונה ומשלימה את האמירה של דני זקן.

אופיר אקוניס: זה לא חייב להיות באותו יום.

דנה נויפלד: האוצר רוצה לראות שכשהוא שם הרבה מאוד כסף על הרפורמה הזאת יש תהליך שלם שלפחות התחיל.

דנה נויפלד: נכון, אורן?

אורן משה: בוודאי.

דנה נויפלד: זאת אומרת הוא לא מתנה את זה בכך שהרפורמה תושלם.

דנה נויפלד: אבל חשוב לדעת שזה חלק- -

יוליה שמאלוב-ברקוביץ: זה ברור לגמרי, אין פה ויכוח.

אופיר אקוניס: זה לא היה ברור קודם.

אופיר אקוניס: קודם זה היה לינקייג' מובהק.

יוליה שמאלוב-ברקוביץ: גם עכשיו זה לינקייג' מובהק.

דנה נויפלד: הלינקייג' הוא מובהק, אין פה שאלה.

דנה נויפלד: השאלה היא רק לגבי עיתוי הסיום של הליך החקיקה.

דני זקן: אני רק אגיד תודה רבה.

דני זקן: רק לפני שהגענו להסכמות היה הסיפור של הקיצוצים והמשבר.

דני זקן: אנחנו יצאנו למאבק על מה שהגדרנו כשידור ציבורי ורשות השידור הרבה מאוד בהרבה מאוד סיוע גם בהפגנה שהשתתפתם בה.

דני זקן: ירדו מהרעיון של הפרטה, ובאמת הלכו לכיוון.

דני זקן: גם משרד ראש הממשלה וגם האוצר עזרו בעניין הזה, ואני אמרתי קודם דברים אופטימיים.

דני זקן: לגבי המבנה: אנחנו נותנים גם את ההערות שלנו.

דני זקן: אני מבין שטאסק עומד על הפרק בעיקר מסיבות טכניות, כי הוא זה שאושר, ולאשר משהו אחר זה קצת יותר מסובך- -

אופיר אקוניס: אומץ לא במלואו.

אופיר אקוניס: כך אמרו נציגי הוועד המנהל וגם מנהל הרדיו.

דני זקן: ההתרשמות שלי היא שזה לא יהיה המכשול.

דני זקן: היו קצת אקורדים צורמים פה גם קצת מצד מוטי – ואני שומע את זה גם מההנהלה בימים האחרונים בכלל וגם מצד ברק.

דני זקן: בסך הכול זה איום, להזהיר אותנו.

דני זקן: אני מבין שזאת טכניקת משא ומתן, ועשו את זה גם בינואר-פברואר, קיצצו הרבה מאוד שעות נוספות – אבל זה איום.

דני זקן: אנחנו מאוד לא אוהבים את העניין הזה.

דני זקן: ברק מדבר פה על גירעון של 100 מיליון שקלים.

דני זקן: רשות השידור איבדה 1.3 מיליארד בגלל הקיצוץ באגרת רשות השידור, וזה לא באשמתה.

דני זקן: אז שאף אחד לא יבוא אלינו בטענות.

דני זקן: נכון, צריך לקבוע דד-ליין, ואני בטוח שמבחינתנו לפחות זה ייסגר עד אמצע חודש מאי, אבל חבר'ה, הקיצוצים האלה זה לא רק עניין של "לא פר", אלא זה עניין של גועל נפש אפילו.

אופיר אקוניס: סע בזהירות.

דני זקן: תודה.

מוטי שקלאר: בעיקר בעקבות דברים שאמר דני אני רוצה לומר שנוצרה כביכול תחושה שהישיבה עם ההסתדרות הייתה ישיבת מסגרת, ולכן אנחנו כל כך נתקלים בבעיות מול רזולוציות כאלה ואחרות.

מוטי שקלאר: הישיבה עם עופר עיני הייתה ברזולוציה גבוהה ביותר.

מוטי שקלאר: אחרי כל הסכם הגדרנו איפה יש גמישות ניהולית ואיפה אין גמישות ניהולית- -

צבי גרסון: אז תביאו לנו את זה.

צבי גרסון: למה אנחנו לא יודעים על זה?

מוטי שקלאר: תן לי רגע לדבר, מספיק כבר, צביקה.

צבי גרסון: אנחנו לא יודעים על זה.

מוטי שקלאר: תפסיק להשתלט פה על הדיונים כל הזמן.

צבי גרסון: אתה אומר דברים- -

אופיר אקוניס: צבי, זה לא אתה הולך, רק העיתונאים הולכים למשא ומתן, נכון?

יוליה שמאלוב-ברקוביץ: אולי בגלל זה אתה לא יודע, כי אתה לא שם?

יוליה שמאלוב-ברקוביץ: אולי תלך?

אופיר אקוניס: אנחנו חייבים להתחיל.

אופיר אקוניס: בניגוד למה שחשבתם בתחילת הישיבה אני דווקא כן אופטימי יותר.

צבי גרסון: גם אני אופטימי, אבל לא דיברו עם עיני על רזולוציות כאלה.

אופיר אקוניס: תודה רבה.

אופיר אקוניס: בבקשה, המנכ"ל.

אילן גילאון: אתה מרשה לי לקבל את רשות הדיבור?

אילן גילאון: ויתרתי למאן דהוא.

אופיר אקוניס: נכון, הוא ויתר לדני שהיה צריך לצאת.

אופיר אקוניס: בבקשה, חבר הכנסת גילאון.

אילן גילאון: הפרנסה שלי בנויה על לקיחת מיקרופון, ואני מוותר עליו.

אילן גילאון: אני מבטיח לכם שאני לא אגיד את המילה "רזולוציה" אפילו פעם אחת.

אילן גילאון: אני אתחיל מהנושא כמה רגליים יהיו לכיסא בתור מומחה לרגליים וגם בתור אחד שיכול להגיד את כל האמת על רגל אחת, לא מכיוון שהוא יודע את כל התורה ואת כל האמת, אלא מסיבות אחרות, וגם את הכיסא הזה אפשר לייצב על רגל אחת.

אילן גילאון: אני לא אוהב דברים חד צדדיים, מטבע הדברים; אני לא אוהב לשמוע: יש לנו חלופות, אין לנו חלופות.

אילן גילאון: אני יודע שכאשר עושים רפורמה יש רצון רב לתקן את כל החוליים בבת אחת ולהבריא בבת אחת מהכול.

אילן גילאון: פעם באו ללוי אשכול ואמרו לו: אנחנו רוצים לעבור לחמישה ימי עבודה בשבוע.

אילן גילאון: אז הוא אמר:

אילן גילאון: קודם כול נעבור ליום אחד, אחרי זה ליומיים, אחרי זה לשלושה ונמשיך.

אילן גילאון: אני לא מציע לאמץ את זה.

אילן גילאון: בהחלט נכון מה שאת אומרת, שצריך לבנות לטווח רחוק, אבל צריך להבין שגם בהבראה הזאת צריך לעשות בלי מתים ובלי פצועים קשה, ובסופו של דבר אנחנו עדיין רשות השידור שבדרך כדי להגיע לתוצאה הרצויה.

אילן גילאון: אני רוצה רשות ציבורית הכי חזקה שיכולה להיות, אבל גם במקום כזה יש אנשים שעובדים, והא בהא תליא.

אילן גילאון: לדעתי, גם פגיעה במבנה או פגיעה ביכולת ההתאגדות של העובדים – אני יותר מרחיק לכת, אני לא רוצה לעשות רברס אצלכם – לדעתי, הסכם קיבוצי חייב לחול על כולם ולא הסכמים אישיים, אבל זה בגלל שאני מיושן, לא בגלל שאני מתקדם.

אילן גילאון: גם אני יוצא יותר אופטימי כמוך.

אילן גילאון: לעומת הטון שהיה בישיבה הקודמת, לדעתי, יש כאן התקרבות מסוימת.

אילן גילאון: אם התקדמנו עד כדי כך הדיון על המסגרת שדיברנו עליה, ואתה מציין אותו הוא דיון לגיטימי כי הוא נוגע ליחסי עבודה ולזכויות עובדים.

אילן גילאון: אז אני מבין שיש אנשים שהורגלו במשך 60 שנה לתנאים מסוימים, וזה לא בסדר, וזה לא יעיל.

אילן גילאון: אבל פונקצית היעילות לא הייתה אף פעם הפונקציה העליונה בכל דבר.

אילן גילאון: אנחנו צריכים לעשות את זה באופטימום שאפשר, ויעבור דור ויבוא דור.

אילן גילאון: לכן אם מה שנשאר אלה דברים שלא סוכמו, וכאן אני מבין שזה מה שהיה באינסטנציה מאוד עליונה עם עיני, מוטי, גם מקובל עליך, ואין לך בעיה עם זה.

אילן גילאון: הבנתי שיש מספר נושאים שלא דובר עליהם, וכמו שאני שומע אותם אני מבין שהם לגיטימיים למסגרת העבודה, ושנית אפשר להגיע גם לגשר בטונים הרבה פחות סקפטיים מהפעם הקודמת.

אילן גילאון: לכולנו, ובטח למנכ"ל, חשוב להציל את המערכת הזאת במקסימום רצון טוב שאפשר לייצר.

אילן גילאון: אז בואו נפסיק להשתמש במילים "יש לנו חלופות" ודברים חד צדדיים כאלה ואחרים, אני לא אוהב אותם.

אילן גילאון: שומה עלינו להגיע להסכמת כולם, ושכולם גם ייצאו מבסוטים.

אילן גילאון: זה יעלה קצת יותר כסף, אני יודע, אבל זה התפקיד שלנו, אופיר.

אופיר אקוניס: בהחלט.

אילן גילאון: אנחנו צריכים לעזור לזה.

אילן גילאון: ברור לי לגמרי שהרפורמה הזאת תלויה בעניין של ההקצאה שלנו ושל ההסכמה שלא יהיו פצועים והרוגים.

אילן גילאון: זה בכיוון הזה ובטון הלא מתלהם שהיה קודם.

אילן גילאון: אני לא מסכים לדעתך, יוליה, להכין את האופציות.

אילן גילאון: מה זאת אומרת?

אילן גילאון: מה יקרה, חס וחלילה?

אופיר אקוניס: זה אמר ברק, לא יוליה.

יוליה שמאלוב-ברקוביץ: אתה יודע בדיוק מה אני אומרת.

אופיר אקוניס: אני מרגיש שהם לא יצטרכו.

אופיר אקוניס: שמענו את הדברים של ברק, חבר הכנסת גילאון.

אופיר אקוניס: אני ממש זהיר בעניין הרפורמה של רשות השידור, אבל הפעם נדמה לי שאנחנו מתקרבים.

אילן גילאון: אתם - - - כל הזמן.

אילן גילאון: מתחייבים.

אופיר אקוניס: תמיד אל תתחייב על הכול, אבל חלק, ודאי אפשר.

אופיר אקוניס: המנכ"ל, בבקשה, ואחר כך פרופ' פולק שנרשם בתחילת הדיון.

מוטי שקלאר: זה רגעי חסד.

מוטי שקלאר: אני מסכים עם חבר הכנסת גילאון – יש פה רגעי חסד שלא יחזרו.

מוטי שקלאר: אם העסק הזה יקרוס כתוצאה מאי הבנות בסעיפים קטנים – חלון הזדמנויות לא נפתח כל פעם מחדש.

מוטי שקלאר: זה לא עניין של חלופות.

מוטי שקלאר: להערכתי, אם האוצר לא ייתן כיסוי לגירעון של 100 מיליון השקלים האלה, וזה יהיה רק באמצעות הרפורמה אנחנו נהיה בבעיה קשה.

מוטי שקלאר: הראיה של הרצון הטוב היא שהאוצר ואנחנו הסכמנו להפסיק עם הקיצוצים אחרי הישיבה עם עופר עיני.

מוטי שקלאר: סוכם שיורדים מכל הקיצוצים שנעשו.

מוטי שקלאר: כלומר הייתה נקודה אופטימית שאנחנו הולכים לקראת רפורמה ואין צורך יותר בקיצוצים.

מוטי שקלאר: לגבי טאסק קראנו בעיון רב מה נאמר בהחלטת הוועד המנהל.

מוטי שקלאר: היא מאפשרת בהחלט שפיל רחב בכל מה שקשור למבנה הארגוני.

מוטי שקלאר: זה דבר שאנחנו צריכים לסגור, ואני כמעט לא רואה בזה בעיה, נגיע להבנות.

מוטי שקלאר: אני מקווה שהדברים של צביקה הם לא ניסיון לחזור אחורה.

מוטי שקלאר: אני אומר בצורה גלויה שאני חושש מזה.

צבי גרסון: לא.

צבי גרסון: אני רוצה ללכת קדימה.

אופיר אקוניס: יופי, טוב מאוד.

אופיר אקוניס: פרופ' פולק ואחריו אריה שקד.

אלי פולק: הקישור בין חוק רשות השידור לבין הרפורמה הוא קישור לא נכון.

אלי פולק: שני הדברים עומדים על הפרק, אסור להכפיף אותם זה בזה.

אלי פולק: נכון שהסכמי השכר והסכמי העבודה שייחתמו יהיו באיזשהו מקום כפופים גם למה שיהיה בחוק, ואולי אפילו טוב שכך, משום שברגע שהם ייחתמו כשיבואו לחוקק את החוק יצטרכו לקחת את הדברים האלה בחשבון.

אלי פולק: אבל אסור לקחת חוק רשות שידור שחיכה 40 שנה לתיקונו ולהכפיף אותו ללוח זמנים שתלוי בנושאים בין עובד למעביד ואינם נושאים מהותיים שקשורים לעתיד רשות השידור בתור גוף שידור ציבורי.

אלי פולק: נדמה לי שהבעיה הקשה ביותר שנמצאת בחלל הדברים היא לא הנהלת רשות השידור של היום.

אלי פולק: הנהלת רשות השידור הנוכחית פועלת בלי המוסד הציבורי שאמור להנהיג אותה- -

אופיר אקוניס: זה נכון.

אופיר אקוניס: אלי פולק: - - וכל עוד המוסד הציבורי הזה לא קיים אני לא מבין מה המשמעות של חתימה על הסכם כלשהו בין ההנהלה לבין העובדים משום שאם אין יושב ראש רשות שידור ואין הנהלה ציבורית, בין שזה מועצה ובין זאת מליאה, זה כרגע לא מעניין, אבל אם הדבר הזה לא קיים אני לא מבין מה המשמעות של ההסכמים.

אופיר אקוניס: אני גם רוצה להזכיר שיש בג"ץ נגד כל התהליך הזה של התנועה לאיכות השלטון שמנסה לומר לממשלה ולרשות השידור שהם לא יכולים לחתום היום על הסכמים שיחייבו מועצה שלא נבחרה משום שהיום אין ניהול ציבורי לגוף שצריך להיות מנוהל על-ידי הציבור ולא על-ידי אנשים שמונו לתפקיד, וטובים כמה שלא יהיו.

אופיר אקוניס: לכן הדבר החשוב ביותר שניתן לעשות כדי לקדם רפורמה זה למנות את ההנהלה הציבורית החדשה, את המנהיגות הציבורית החדשה לרשות השידור, וזה ייתן מענה לבג"ץ שעומד נגד רשות השידור, וזה ייתן גם מנהיגות הדרושה כדי לקבל החלטות קשות ככל שיהיו.

אופיר אקוניס: תודה.

אופיר אקוניס: בעניין הזה נשמע ממשרד ראש הממשלה איפה הדברים עומדים, אנחנו לא יודעים: מינוי ועד מנהל, יושב ראש ועד מנהל ומליאת רשות השידור.

אופיר אקוניס: הדבר לא הובא לממשלה הנוכחית מעולם.

אורן גלעד: בימים הקרובים יש כוונה להגיע להחלטה איך אנחנו מבצעים את זה – האם זה יהיה ניסיון כמו יושב ראש או משנה או את כל המליאה.

אורן גלעד: יש כמה מסלולים, ובימים הקרובים מאוד צפויה להתקבל החלטה.

אופיר אקוניס: אני מקווה שעד הישיבה הבאה כי אנחנו נמשיך לעקוב וגם נתכנס עוד לפני חג השבועות.

אופיר אקוניס: אריה שקד, בבקשה.

אריה שקד: ברמה היומית חמישה צוותים בראשות הסמנכ"לים של רשות השידור יושבים שעות על גבי שעות מדי יום ומקדמים פרטים ויורדים לרזולוציות הכי נמוכות והכי מפורטות כדי לקדם את הרפורמה.

אריה שקד: יש כמה נקודות קריטיות שאנחנו עלולים להיתקל בהן, כמו למשל הדיון על המבנה הארגוני.

אריה שקד: כאן אני אומר במאמר מוסגר אף על פי שחברי הטוב צבי גרסון אמר שלא דיברנו איתם – הזמנו את כל הוועדים, אנחנו ממתינים לתשובת ועד הנדסה- -

צבי גרסון: לא אמרתי שלא דיברתם.

אריה שקד: סליחה, תן לי לסיים את המשפט.

אופיר אקוניס: אנחנו מסיימים.

אריה שקד: לפני שבועיים התבקשתם להגיש את ההסתייגויות שלכם בכתב ולהגיד לנו מה מקובל עליכם ומה לא, ולא הגשתם.

צבי גרסון: אמרנו שטאסק לא מקובל, והגשנו רפורמה נגדית.

אופיר אקוניס: אז אתם ממשיכים בדיונים, בסדר.

אריה שקד: היום אנחנו נפגשים עם הוועדים האחרים כדי לנסות לקדם את הדיונים ואת ההסכמות על מבנה ארגוני, כך שאנחנו סבורים שכל הדברים הללו ניתנים לגישור ואפשר להגיע להסכמות.

אריה שקד: בד בבד יימשך המשא ומתן על ההסכמים עם כל האיגודים, כך שבסופו של דבר ניתן יהיה לעמוד בתאריכי היעד, לדעתי, אם כל הצדדים יגלו רצון טוב.

אופיר אקוניס: מצוין.

אופיר אקוניס: טוב לשמוע.

אופיר אקוניס: ברוך, בבקשה.

ברוך אסקרוב: תודה על הישיבה משום שהיא גם משתלבת עם המסר הראשי שלי, המומנטום.

ברוך אסקרוב: אני מדבר בשם עובדים.

ברוך אסקרוב: עובדים נמצאים בואקום.

ברוך אסקרוב: ניתן להם תאריך יעד לסוף אפריל, והם אומרים, אתם רואים, שום דבר לא קורה.

ברוך אסקרוב: הם זקוקים לדעת כל הזמן על ההתקדמות משום שאם לא, אז ה-ד.נ.א. של עובדים ותיקים ברשות השידור הוא פסימי, הוא מיד נשאב להגיד – נו, אמרנו לכם שלא.

ברוך אסקרוב: לכן חשוב לייצר מומנטום אמיתי וגם ליידע בו.

ברוך אסקרוב: כאן אני רוצה ללכת מגמה קדימה ולהצביע על שני דברים: על האחד פרופ' פולק הצביע, והוא עניין המוסדות.

ברוך אסקרוב: משום שאחרת לא רק שלא יהיה תקין, אלא בקלות רבה אפשר יהיה להכות את המעמד החוקי של כל ההחלטות שתתקבלנה, כמו ממשלת מעבר שמחליטה על הסכמי שלום, וכמובן, אין לה בסיס, ואפשר לקעקע אותו בקלות.

אופיר אקוניס: שמענו מנציג משרד ראש הממשלה את הביטוי "בימים הקרובים".

אופיר אקוניס: זה חשוב.

ברוך אסקרוב: שנית, הצעתי מכיסא של נציג עובדים היא שבנושא של המבנה וצורת העבודה – לא רק ההעסקה – אלא צורת העבודה האינטימית ביותר שעיתונאי עובד בה, ואני מניח שצבי מתכוון לצורה שבה טכנאי עובד – שהתהליך יהיה בשיתוף העובדים.

ברוך אסקרוב: זאת גם התשובה המוחצת לכל האנטגוניזם כלפי טאסק שהיה בלעדיהם על-ידי אנשים שמבינים פחות מאתנו במקצוענו.

ברוך אסקרוב: אם התהליך הזה יהיה איתנו שלושה דברים יושגו: ראשית הוא יהיה נכון יותר; שנית, במעורבותנו גם ניתנת הלגיטימציה, והוא יחייב אותנו.

ברוך אסקרוב: אולי אחרי שתי הנקודות האלה לא צריך נקודה שלישית – די בהן.

ברוך אסקרוב: לכן הקריאה שלי כאן היא שהתהליך שיורד לרזולוציה הסופית של העבודה: איך משמרת עובדת, איך מפיק עובד, איך עוזרת הפקה עובדת, ואיך זה מתכנס בסוף ליום סביר, יהיה בשיתוף העובדים.

ברוך אסקרוב: כשאני אומר שיתוף העובדים זה לא שיתוף נציגות העובדים- -

קריאה: זה מה שקורה.

אריה שקד: הגעתי לכאן מישיבה ברזולוציה שאתה מדבר עליה.

אריה שקד: על מה אתה מדבר?

ברוך אסקרוב: השבתי לשאלה עוד לפני שנולדה.

ברוך אסקרוב: אמרתי: לא "נציגות העובדים", אלא העובדים.

ברוך אסקרוב: תהליך דמוקרטי.

ברוך אסקרוב: במפעלי תעשייה וייצור רכב כשעשו את הדברים האלה התוצאות הזניקו את המכוניות למקום ראשון במכירות.

ברוך אסקרוב: זאת לא פשרה.

מוטי שקלאר: ברוך, סליחה שאני מפריע לך, אנחנו לא יכולים לנהל משא ומתן עם עובדים.

מוטי שקלאר: יש נציגות עובדים, אחרת תגמור את זה בעוד חמש שנים.

ברוך אסקרוב: אני מדבר על עיצוב צורות העבודה עם העובדים.

ברוך אסקרוב: תאמין לי שהדרך שנראית ארוכה- -

תמנה עורב: טאסק לא דיברה עם העובדים, טאסק דיברה עם המנהלים.

אריה שקד: אנחנו לא מדברים על טאסק, מי מדבר על טאסק?

ברוך אסקרוב: אני מקווה שההערה שלי שנאמרת כדי לתרום תתקבל בהאזנה.

ברוך אסקרוב: תשקלו את זה, חבר'ה, אני אומר את זה ממקום מנוסה מאוד.

אריה שקד: זה מה שקורה בשטח.

ברוך אסקרוב: אני לא רואה את זה קורה בשטח.

תמנה עורב: גם אני לא רואה את זה.

ברוך אסקרוב: זה לא עם העובדים, זה עם נציגות עובדים.

ברוך אסקרוב: אני לא חושב שנציגות העובדים חכמה כמו כל העובדים כשזה מגיע לעיצוב עבודתם.

אריה שקד: אז אתה מציע שנקבע 700 פגישות אישיות?

תמנה עורב: לא.

ברוך אסקרוב: לא אישיות.

תמנה עורב: כשעשיתם את אפיון המערכת במבנה החדש הוא היה צריך לגשת ולדבר עם העובדים.

תמנה עורב: זה מה שהיה צריך לעשות, לא רק לדבר עם ההנהלה.

תמנה עורב: הדבר הזה לא נעשה.

תמנה עורב: עכשיו אתם מדברים עם נציגי העובדים – בסדר.

אופיר אקוניס: ברוך, גם אתה מרגיש שיש פערים קטנים?

אופיר אקוניס: אתה יכול לחזור לחצר הרדיו בתל-אביב ולשמח?

אופיר אקוניס: כי אני שומע את העובדים שאמרת שהם מודאגים שעד סוף אפריל זה לא יקרה.

אופיר אקוניס: אז עד סוף אפריל זה לא יקרה, אבל עד שבועות, ואולי עד סוף מאי זה יכול לקרות.

ברוך אסקרוב: אני מדבר על המגמה הבאה, לא על זו; על העניין של המבנה ועיצוב עבודתם של העיתונאים.

ברוך אסקרוב: את זה כדאי לעשות עם כל העובדים, זה יהיה נכון יותר ויגרום לזה להצליח.

ברוך אסקרוב: אם אריה מנהלי אומר "700 פגישות אישיות", אז לא, אבל יש פגישות מחלקתיות.

ברוך אסקרוב: למשל עם המנהלת שלי ברשת א' שכשנכנסה לתפקיד, בטוח בהשראת המנהל של "קול ישראל", היא עשתה יום עיון ברמת רחל, בנווה אילן.

ברוך אסקרוב: כולם הציעו הצעות, והדברים האלה התגבשו בסוף ללוח שידורים שכולם שלמים, ויש תוצאות בשטח.

ברוך אסקרוב: כך לגבי דבר שהוא לא לוח שידורים, אלא לוח חיינו.

אופיר אקוניס: תודה.

אופיר אקוניס: אורן, הערה אחרונה, אנחנו ממש חייבים לסיים.

אורן משה: הוועדה הזאת אישרה בינואר לא בקלות, מהתרשמות שלי, את הקפאת הפחתת האגרה בשביל לתת שהות למיצוי התהליכים.

אופיר אקוניס: נכון מאוד.

אורן משה: אני לא יודע מה יותר מעיד על יותר רצינות כוונות משני ראשי אגפים בכירים באוצר ולשכת יושב ראש ההסתדרות שסיכמו פרטים לא ברמה של האנשים האלה, אלא ברמות הרבה יותר תחתיות.

אורן משה: עכשיו התפקיד של כל צד הוא באמת לשמור שהוא עומד במה שסוכם, להוליך את זה הלאה עד סוף אפריל, כפי שסוכם.

אורן משה: אגב, זה היה אחד העניינים שסוכמו כי גם על התאריך הזה היו ויכוחים.

אורן משה: אני אומר בפירוש שנתנו יותר ממה שנתנו בשלבים הקודמים של הדיון הזה- -

אופיר אקוניס: אין ספק.

אורן משה: - - אבל – ושלא יישמע כאיום, וגם ברק לא התכוון להגיד את זה כאיום – החוק מחייב את הרשות להיות מאוזנת.

אורן משה: אם הרשות לא תיכנס למתווה של רפורמה היא תהיה בגירעון של 100 מיליון שקלים, ואם ההפחתה של האגרה לא הייתה מתקבלת הגירעון היה אפילו גדול יותר בעוד 30 מיליון שקלים.

אורן משה: אם לא נצליח למצות את התהליך, כי באמת עשינו כל מה שיכולנו לעשות, אז לא תהיה ברירה, אלא להגיע לפתרונות שישאירו את הרשות כגוף מאוזן.

אופיר אקוניס: תודה.

אופיר אקוניס: אני מוכרח להגיד לכם, חברת הכנסת ברקוביץ' וחבר הכנסת גילאון – אני פה עוד מעט שנה בתפקיד הזה, ועשינו עשרות ישיבות.

אופיר אקוניס: גם אורן הזכיר את המאמץ הגדול שעשינו להקפאת מתווה ההפחתה ועוד הרבה, ואם אינני טועה גם נתנו לך, המנכ"ל את הרשות להוריד קצת את התכנים עוד לפני הסיפור של האגרה, וגם זה לא היה בקלות, אלא בהתנגדות יוצרים- -

ברוך אסקרוב: תבורכו.

אופיר אקוניס: הלכנו הרבה מאוד לטובת רשות השידור.

אופיר אקוניס: בישיבה הזאת אני הכי אופטימי.

אופיר אקוניס: אני מרגיש שזה מתקרב.

אופיר אקוניס: זה חשוב.

אופיר אקוניס: עכשיו פשוט לעשות מאמצים אחרונים, צבי, גם ממך אני מבקש.

צבי גרסון: אנחנו יודעים שאין דרך אחורה.

אופיר אקוניס: מצוין.

אופיר אקוניס: ההנהלה, גם להתכנס לישורת האחרונה.

אופיר אקוניס: אני מאוד אופטימי בסוף הישיבה הזאת.

אופיר אקוניס: כולם צריכים ללכת לסוף של הדברים ולסגור דברים.

אופיר אקוניס: יש פרטים טכניים אחרונים לעשות אותם.

אופיר אקוניס: זה גם זמן להנהלת רשות השידור לחשוב כבר על היום שאחרי.

אופיר אקוניס: אמרת שאתה רוצה לנצל את המומנטום החיובי של המונדיאל כדי לחשוב איך אתה משמר את הצופים בערוץ הראשון.

אופיר אקוניס: זה דבר חשוב.

אופיר אקוניס: יש לכם תוכנית כלשהי איך לעשות את זה?

אופיר אקוניס: אולי תציגו לנו את זה בישיבה הבאה.

אופיר אקוניס: אנחנו ניפגש פה לפני שבועות ונראה כיצד הדברים מתקדמים.

אופיר אקוניס: אני מקווה שזאת תהיה ישיבה אחרונה בנושא הרפורמה.

אופיר אקוניס: תודה רבה.